Kako izgleda život u državi blagostanja - Svet - Dnevni list Danas\nPočetna » Svet » Kako izgleda život u državi blagostanja\nReporter Danasa u poseti Kuvajtu, velikom gradilištu i jednoj od najbogatijih država na svetu (2)\nKako izgleda život u državi blagostanja\nBorislav Korkodelović05.06.2018. 08:00\nUoči dvostrukog nacionalnog slavlja Države Kuvajt, 57. godišnjice sticanja nezavisnosti i 27. godišnjice oslobođenja od kratkotrajne iračke okupacije, Emir Šeik Sabah Al-Ahmad Al- DŽaber Al-Sabah je naredio da o njegovom trošku finansijski pomognu siročići…\n… kao i da budu izmirene novčane obaveze državljana Kuvajta i stranaca zaposlenih u toj zemlji, koji su bili utamničeni zbog dugova. Ali, Kuvajt nije uvek bio država blagostanja. Tako se, recimo, 1920. godine, kada je prestala velika potražnja za tada glavnim izvorom prihoda – biserima, ova uspešna pomorska zemlja suočila sa krizom i siromaštvom. Situacija se iz osnova promenila pronalaskom nafte (1938. godine) i naročito posle 1946, kada je krenuo izvoz „crnog zlata“ što je donelo prihod od ondašnjih 760.000 dolara. Emir Abdala al-Salim al-Sabah, iz kraljevske kuće koja upravlja Kuvajtom od 1752. godine, izdejstvovao je 1961. godine sticanje nezavisnosti od Velike Britanije, i odmah potom sproveo brzu modernizaciju stvorajući državu blagostanja. Danas Kuvajt učestvuje sa šest odsto u ukupnoj svetskoj proizvodnji nafte, a gas i nafta čine 60 odsto ukupnog bruto domaćeg proizvoda i 94 odsto prihoda od izvoza.\nU ovoj državi blagostanja zradavstvena zaštita stanovništva je besplatna, baš kao i obrazovanje, krediti se odobravaju bez kamate, a radna mesta su zagarantovana. Komunalne usluge, poput električne energije, vode, transporta, cena benzina, ali i nekih osnovnih namirnice su subvencionisane. I još nesšto, Kuvajćani su oslobođeni plaćanja poreza, a sve brojnije stanovništvo uživa plodove hidrokarbonskog fonda. U 2017. Kuvajt je odlučio da, kao deo strategije Organizacije zemalja izvoznica nafte (OPEC) za smanjenje svetskih zaliha te sirovine, obori proizvodnju na 2,7 miliona barela dnevno. Pošto Kuvajt ima oko 1,4 miliona državljana, na svakog dolazi po dva barela. Porodica Al-Sabah raspodelila je naftno bogatstvo a zapošljavanjem u javnom sektoru dodatni je način raspodele bogatstva zemlje. Prema podacima Javne službe za informisanje, oko 80 procenata svih zaposlenih Kuvajćana radi u javnom sektoru. Prosečna zarada oko 343.340 Kuvajćana na vladinom platnom spisku iznosila je 1.470 kivajtskih dinara (4.863 dolara), ili godišnje 17.640 KD (58.400 dolara) i bila je oslobođena poreza. Podaci dalje govore da je manje od 90.000 kuvajtskih državljana angažovano u privatnom sektoru.\nZanimljivo je da u Kuvajtu živi oko tri miliona stranaca kojima je zakonom zabranjeno da imaju imovinu u svom posede. Zato oni plaćaju zakup stana ili kuće kuvajtskim vlasnicima, kao i poslovne prostorije koje iznajmljuju za svoju delatnost. U državi blagostanja svaki novi bračni par, bez obzira na prihode i imetak, može da se prijavi za stambeni prostor koji subvencioniše vlada. Država plaća bračnim parovima koji su na listi čekanja 150 kuvajtskih dinara (496 dolara) mesečno kao naknadu za iznajmljivanje stana i nudi 70.000 KD (232.000 dolara) dugočnog kredita bez kamate za kupovinu parcela, kuća, ili stanova. Standardni državni stan je zapravo zasebna dvospratna kuća sa delom za poslugu, izgrađena na parceli od 400 kvadratnih metara. Ilustracije radi, prosečna veličina parcele za gradnju kuće u SAD iznosi u proseku 250 metara kvadratnih, a u Velikoj Britaniji 92,3 kvadrata. Među mnogim povlasticama koje obezbeđuje vlada, obrazovanje je verovatno najvažnije. Osim besplatnih predškolskih ustanova, i državni školski sistem, uključujući i fakultet, je besplatan za sve, pa i za strance, a školovanje je obavezno za decu od šest do 14 godina. Postoji takođe i izdašan program školovanja u inostranstvu, koji često podrazumeva kompletno finansiranje. Kuvajt se može pohvaliti i veoma razvijenim zdravstvenim sistemom, koji je, kažu upućeni, ravan onom u Zapadnoj Evropi ili SAD. Među medicinskim osobljem dominiraju stranci, među kojima je i nekoliko desetina profesionalaca iz Srbije.\nJoš pre nego što je 2014. godine počeo pad cene nafte, pojedini kuvajtski zvaničnici su upozoravali na neophodnost smanjivanja subvencija. No, veoma dinamična nacionalna skupština, po čemu je Kuvajt jedinstvena među arapskim zemljama Zaliva, odbila je takve inicijative. Kontrapredlog je bio da državljani Kuvajta budu izuzeti od povećanja cena. Umesto toga bi subvencije za električnu energiju (a Kuvajt je jedan od najvećih potrošača po glavni stanovnika u svetu) i vode bile ukinute strancima, te državnoj upravi i sektorima trgovine, industrije i poljoprivrede. Zato je vlada, u septembru 2016, podigla cene benzina od 40 do 80 odsto, pa sada litra „supera 95“ košta 0,105 kuvajtskih dinara, ili 35 američkih centi. Smanjene su i doznake za medicinska lečenja u inostranstvu, uz istovremeno poboljšanje usluga u zemlji. Za oko 11.000 medicinskih putovanja, realizovanih 2014, država je izdvojila 441 milion KD (oko 1,5 milijardi dolara). Ali, uprkos merama štednje, sistem države blagostanja opstaje.\nLondon, omiljena investiciona destinacija\nMnogi Kuvajćani zarađuju i od ulaganja u inostranstvu. Prema izveštaju Odeljenja za zemljište Dubajia, na tržištu nekretnina tog Emirata Kuvajćani su, samo u 2016, investirali 544 milina dolara. No, London je, ipak, omiljeno investiciono tržište. Analitičari novinske agencijie Rojter tvrde da je samo Kuvajtska uprava za investicije (KIA) za deset godina potrošila na kupovinu poseda u Londonu 24 milijarde dolara. Prema podacima Kuvajtskog centralnog statističkog biroa za 2013, prosečan mesečni dohodak domaćinstva u Kuvajtu iznosio je oko 3.351 kuvajtskih dinara (11.100 dolara) od čega su 72 procenta činile plate, tri procenta poslovne aktivnosti, dva procenta nefinasijske investicije, 21 procenat transferi vlade i dva procenta drugi izvori.\nJedno reagovanje na “Kako izgleda život u državi blagostanja”\n05. juna 2018. u 13.19\nA da im pošaljemo neke od naših ministara (recimo finansija) pa da vidimo koliko bi onda trajali?


owner Archives - GM Konsalting\nKada i zašto angažovati forenzičkog računovođu?\nPostoji mnogo razloga zbog kojih se angažuju forenzičke računovođe: od sumnje na pojavu prevare, preko istrage već otkrivene prevare, do identifikacije imovine u slučaju podele imovine kompanije ili čak raskida braka. Forenzički računovođa je neophodan saradnik vlasniku ili menadžeru preduzeća, ali i advokatu za budući ili postojeći sudski proces, jer daje pouzdane, nezavisne procene finansijskih informacija u širokom spektru mogućih scenarija prevare.\nKako znate da Vam je potreban Forenzički računovođa?\nIako prevara nije jedina situacija u kojoj se angažuje forenzički računovođa , prevara je rasprostranjena, značajna stvarnost sa kojom se susreću mnogi pojedinci i kompanije. Na godišnjem nivou, mnoge kompanije gube značajan procenat prihoda usled prevara. Iako se često previše veruje svojim saradnicima i zaposlenima, ako Vi ili član vaše kompanije sumnjate na prevaru, odmah se obratite profesionalnom forenzičkom računovođi kao zaštitnoj meri za budućnost Vaše kompanije.\nAko ste saznali da se u Vašoj kompaniji pojavila krađa, pronevera ili bilo koja finansijska malverzacija koja Vas je oštetila, i želite da tražite pravdu kroz sudski proces, neophodan Vam je forenzički računovođa. Nije dovoljno nekoga optužiti da je naneo finansijsku štetu Vašoj organizaciji, neophodno je to i dokazati i dokumentovati. Forenzičke računovođe služe kao veštaci zaduženi za istraživanje, analizu, a zatim iznošenje činjenica na uverljiv i nesporan način u sudskom procesu. Zato su forenzičke računovođe korisni saradnici i advokatima koji tek pripremaju slučaj kako bi znali koji iznos štete treba navesti u prijavi Javnom Tužilaštvu, ali i kasnije tokom sudskog procesa kao saradnici u odbrani navoda.\nDa li je potrebno angažovati forenzičkog računovođu iako nije otkrivena prevara i ne sumnjate u postojanje prevare? Možda Vam pitanja koja slede pomognu u odluci da je krajnje vreme da potražite forenzičkog računovođu:\n1. Da li Vam se čini da nema dovoljno gotovine iako ostvarujete zadovoljavajuću dobit?\nNedostatak gotovine može biti posledica loše naplate potraživanja ili krađe gotovine, mada Vam se to čini nemogućim jer ste se adekvatno zaštitili. Ipak, vrlo često, nedostatak gotovine nastaje i zbog malverzacija u finansijskim izveštajima, sprovedenim kroz lažno povećanje prihoda ili lažno smanjenje troškova. Tada je neminovna pojava manjka gotovine jer je to realni faktor koji ne podržava te malverzacije. U slučaju da imate takvu vrstu sumnje, obavezno i hitno angažujte forenzičkog računovođu koji će upotrebom specijalističkih finansijsko forenzičkih metoda pronaći problem zbog kojeg imate nedostatak gotovine.\n2. Da li Vam se ponašanje nekog od menadžera čini čudnim?\nNa žalost, nije svaka osoba pouzdana da zauzima položaje u kompaniji. Ako ste primetili npr. promenu u životnom stilu jednog ili više menadžera koji vode Vaše poslovanje, moguće je da je to na osnovu nekih kriminalnih, neetičkih aktivnosti.\n3. Da li dovodite u pitanje tačnost svojih knjigovodstvenih evidencija?\nKao i u mnogim oblastima organizacije, računovodstvene zloupotrebe se dešavaju često, i češće nego što možete pretpostaviti. Još jednom, forenzički računovođa pomaže u ispitivanju evidencije kako bi se otkrile tačne radnje knjigovođe i potkrepile ili otklonile Vaše sumnje. Čak i ako ne sumnjate u tačnost finansijskih izveštaja, nije loše proveriti ih ,jer ipak, Vi odgovarate za tačnost objavljenih finansijskih izveštaja.\n4. Da li ste primetili da Vaš partner u kompaniji troši mnogo više nego što Vi možete sebi priuštiti?\nIako Vama izgleda nemoguće da Vaš dugogodišnji partner u kompaniji učestvuje u kriminalnim radnjama , Vama iza leđa, verujte mi ,to se događa. Možda ste primetili da njegova deca voze baš skupa kola, troše na skupa, daleka putovanja i uopšte žive veoma raskalašno. Vi ste Vašoj deci obezbedili pristojan život, i žive sasvim lepo, ali ipak ne možete im priuštiti mogućnost da se tako rasipaju sa novcem. Možda je vreme obratiti pažnju i uz pomoć forenzičkog računovođe proveriti npr. uzimanje bankarskih kredita ili davanje pozajmica kompanijama koje su zapravo fiktivne kompanije njegove dece ili rođaka.\n5. Da li vas zanima da li ste i koliko zaštićeni od prevara?\nKompanije zainteresovana za prevazilaženje postojećeg stanja i dalji razvoj, dosledno traže mogućnosti za rast, optimizaciju i poboljšanje, a prevencija od pojave prevare doprinosi rastu i razvoju jer doprinosi očuvanju dobiti i reputacije. Tokom procene rizika od prevare, profesionalni forenzički računovođa pregleda standardne procedure koje uređuju transakcione cikluse kompanije, uključujući nabavke, isplate gotovine i izbore dobavljača, i dr. Nakon analize, generisani izveštaj naglašava sve istaknute praznine u strukturi interne kontrole kompanije, slabosti koje mogu dovesti do prevare. Dodatno , forenzički računovođa vodi organizaciju kroz praktične korake za smanjenje ranjivosti u prevarama u svakoj identifikovanoj oblasti.\nPostoje i mnoge druge situacije koje zahtevaju angažovanje forenzičkog računovođe, ali sam navela samo primere sa kojima sam se lično susretala u svojoj praksi. Zajedničko za sve te slučajeve je da su rezultati forenzičke istrage i pored postojanja određenih sumnji zbog kojih su me angažovali, bili potpuno zapanjujući i neočekivani.\nKada je pravo vreme za angažovanje forenzičkog računovođe?\nUvek je bolje ranije, jer time možete zaustaviti postojeći odliv gotovine, i smanjiti iznos pričinjene štete. Takođe, ako je prevara već otkrivena, za pripremu odštetnog zahteva neophodno je angažovati forenzičkog računovođu pre ili u isto vreme kada i advokata, kako bi zajedno pripremili prijavu Javnom Tužilaštvu.\nKrađe, prevare, pronevere ili bilo koja kriminalne malverzacije predstavljaju ozbiljnu pretnju za Vaše poslovanje. Ne obaziranjem na signale da se prevara u Vašoj kompaniji već događa, neodlučnošću ili čekanjem da pozovete forenzičkog računovođu, dovodite svoju kompaniju u rizičnu poziciju, koja se pogoršava iz dana u dan.\nAko imate bilo kakve sumnje, ili ste primetili nešto čudno, ili Vam se jednostavno čini da nešto nije u redu, slobodno me kontaktirajte. Biće mi zadovoljstvo da Vam budem od pomoći u potvrdi ili otklanjanju sumnji koje imate.\nGordana Matović ima dugogodišnje iskustvo u različitim poslovima revizije i kontrole iz oblasti forenzičkog računovodstva. Na čelu je odeljenja za prevenciju i istrage prevara, u GM Konsalting doo koja postoji od 2001. godine, Predsednica Međunarodnog udruženja forenzičkih računovođa i revizora-IAFAA, Stalni sudski veštak pri Ministarstvu Pravde RS.


Servis veš mašina Vračar, 08-23h, majstor povoljno, popravka mašina za veš\nDavno je prošlo vreme kada smo bilo koji veš prali na ruke. To vreme pripada našim bakama, koje nisu imale moderne veš mašine koje poseduju razne programe, pa su bile prinuđene da odvajaju veš, tako da je vuna morala da se opere ručno i slično.\nDanas su mašine takve da programator dozvoljava da se programi podešavaju po vrsti veša, odnosno, materijalu. Postoje programi za pamuk na 60 stepeni sa predpranjem, kao i za sintetiku, vunu, kuvanje veša na 90 stepeni za posteljinu i mnogo toga još.\nUpravo iz tog razloga, gubi se svaka potreba da išta peremo na ruke. Osim u jednom slučaju. Ako je veš mašina pokvarena.\nPopravka veš mašina Vračar\nKada se veš mašina pokvari, tada nas obično uhvati panika, pošto je opran i čist veš neophodan svakoga dana. Žurimo da nađemo majstora koji će što pre doći, a da nam pri tome, pruži uslugu koja je vrhunskog kvaliteta, tako da o tom kvaru više ne moramo da razmišljamo.\nUpravo zbog toga možete da se oslonite na naše majstore, koji dežuraju u svakom trenutku. Spremni su i na hitne intervencije, što znači da kod vas, na vašoj adresi, mogu da budu za najdalje sat vremena. Ovakva intervencija se naplaćuje nešto više od rednovnog cenovnika, i to je iz sasvim razumljivih i opravdanih razloga.\nSve druge intervencije su redovne, tako da se vreme zakazuje onda kada vama to odgovara. Majstori će doći, pogledati veš mašinu, dijagnostikovati kvari i reći će vam na kraju, koliko to sve košta. Naravno, ako je potrebno promeniti neki deo, onda će on biti originalan, i poticaće direktno od proizvođača, tako da ne morate da se brinete šta se ugrađuje u vašu mašinu.\nMajstor za mašinu za pranje veša Vračar\nPored toga, na sve delove koji se menjaju, izdaje se garancija, a garantni list dobijate i za samu uslugu, tj. ruke majstora. Stoga, u narednom periodu možete da budete mirni i spokojni, jer znate da je opravka veša mašine odrađena kvalitetno, profesionalno i stručno, prema svim pravilima same struke.\nOvlašćeni serviser za veš mašine na Vračaru\nPoziv možete da uputite bilo kada, i da očekujete ekipe. Njihovo iskustvo je dugo preko dvadeset godina, što je isto jedna vrsta garancije da ne postoji kvar koji ne može da bude uspešno rešen. Nakon što odrade posao, majstori uvek imaju iskrene preporuke zadovoljnih mušterija, jer svakome je potreban dobar i pouzdan majstor za važan uređaj kao što je veš mašina.


Član Delegacije Parlamentarne skupštine BiH u Parlamentarnoj skupštini Vijeća Evrope Damir Arnaut na sjednicama Komiteta za pravne poslove i ljudska prava i Potkomiteta za ljudska prava PSVE\nČlan Delegacije Parlamentarne skupštine Bosne i Hercegovine (PSBiH) u Parlamentarnoj skupštini Vijeća Evrope (PSVE) Damir Arnaut učestvovat će na sjednicama Komiteta za pravne poslove i ljudska prava i Potkomiteta za ljudska prava PSVE-a, koji će se održati u Parizu 12. decembra 2017. godine.\nKako je najavljeno, na sjednici Potkomiteta za ljudska prava PSVE-a obavit će se razgovor sa tri kandidata za mjesto povjerenika Vijeća Evrope za ljudska prava, među kojima se u drugom krugu prvi put nalazi i kandidat iz Bosne i Hercegovine, a to je na prijedlog naše zemlje Dunja Mijatović.\nListu tri kandidata, koju još čine Goran Klemenčić iz Slovenije i Pierre-Yves Le Borgn iz Francuske, Potkomisija za ljudska prava PSVE-a dostavio je Komitet ministara Vijeća Evrope, a PSVE će novog povjerenika Vijeća Evrope za ljudska prava izabrati na plenarom zimskom zasjedanju u Strazburu krajem januara 2018. godine.\nKandidat kojeg PSVE izabere na plenarnom zimskom zasjedanju u januaru naredne godine preuzet će dužnost povjerenika Vijeća Evrope za ljudska prava 1. aprila 2018. godine na mandat od šest godina, bez mogućnosti obnove mandata.\nPovjerenik Vijeća Evrope za ljudska prava nezavisna je i nepristrasna institucija koju je Vijeće Evrope uspostavilo 1999. godine s ciljem promocije svijesti i poštivanja ljudskih prava u 47 država članica Vijeća Evrope. (kraj)


mCloud – najbolji SSD Cloud hosting servis u Srbiji – Rezultati ankete: Koliko su zadovoljni mCloud korisnici\nPotrebe naših korisnika su uglavnom vezane za kompanijske web portale, poslovne aplikacije, e-mail servere i za personalnu promociju. Bitno je istaći tesnu saradnju sa velikim brojem zadovoljnih programera koji izrađuju sajtove i kojima asistiramo da izvuku svoj kreativni maksimum. Posebno prija činjenica da se najveći broj ispitanika opredelio za naše usluge zbog kvaliteta i po preporuci drugih korisnika, a posle toga i prema odnosu cene i kvaliteta usluga. Fleksibilnost i kvalitet koje se po ceni mogu takmičiti sa najvećim svetskim pružaocima ovakvih usluga su sve više prepoznati od strane naših partnera. Podatak da je dosta korisnika istaklo kao opredeljujući faktor lokacije infrastrukture na teritoriji Srbije i domaće poreklo mClouda pokazuje sve veću svest naših ljudi prema prednostima lokalnih cloud usluga ali i kvaliteta koji se bez problema meri sa svetskom ponudom.\nKorisnici su u celosti visoko ocenili naše usluge, a kao najbitnije delove podrške posebno su bili zadovoljni ljubaznim ophođenjem zaposlenih, visokom stručnošću kao i dobrim kvalitetom baze znanja. Infrastruktura i performanse, karakteristike i mogućnost servisa kao i dostupnost potrebnih informacija su osobine naše ponude koje su takođe visoko ocenjene od strane naših korisnika. Naravno, u ovim turbulentnim poslovnim vremenima razumljiva je potreba naših klijenata za nižim cenama. Samim tim, ne čudi i nešto niža ocena u kategoriji cenovne pristupačnosti. Međutim, visok standard kvaliteta usluga koji je prioritet mCloud hostinga diktira određeni nivo cene pa se stoga nadamo većem razumevanju naših korisnika. Kuriozitet predstavlja i podatak da bi više od 85% učesnika u anketi sa zadovoljstvom preporučilo naše usluge poslovnim prijateljima, poznanicima ili nekim trećim licima (ocene 9 i 10). To korespondira sa podacima iz prvog pasusa po kojim je drugi opredeljujući faktor za započinjanje poslovne saradnje preporuka drugih korisnika.\nUprkos problemima domaćeg tržišta po pitanju proširenja poslovanja i otvaranja novih projekata sa izuzetnom voljom i lakoćom uspevamo da ispratimo rast kompanija i potreba za proširenjem bez remećenja tekućeg poslovanja.\nIako smo veoma zadovoljni rezultatima i predlozima koje smo dobili od naših klijenata žao nam je što veći broj naših korisnika nije uzeo učešće u anketi, a učesnicima puno hvala na izdvojenom vremenu. Vaše učešće u anketi i sve pohvale koje smo dobili su naše pogonsko gorivo ka ostvarivanju visoko postavljenih ciljeva za dalja unapređenja cloud hosting usluga.\nNeki od komentara naših korisnika:


Smanjenje poreza pomoglo bi 3.500 ugostitelja | Aktuelno\nNaslovna CRNA GORA Smanjenje poreza pomoglo bi 3.500 ugostitelja\nSDP smatra da bi smanjenje PDV olakšalo poslovanje svim privrednicima u ovoj oblasti, (Foto:rtcg.me)\n“Tako je parlament Austrije usvojio odluku kojom je smanjen iznos PDV za sve usluge u restoranima i hotelima sa 20 odsto na samo pet, u okviru mjera za pomoć dijelu svoje ekonomije čiji je udio u BDP-u značajno niži od crnogorskih 22 procenta. Već ranije su u okviru prvog paketa pomoći svim građanima podjeljeni vaučeri u iznosu od 100 eura za potrošnju u ugostiteljskim objektima, čime je ta zemlja na djelu pokazala koliko joj je stalo do očuvanja svakog radnog mjesta u ovom sektoru”, objašnjava član predsjedništva i portparol SDP-a Mirko Stanić.\n“S druge strane vlast u Crnoj Gori ne želi da prihvati naš predlog Zakona o dopuni zakona o PDV kojim bi se sigurno olakšalo poslovanje za sve privrednike u ovoj oblasti, ali i sačuvale hiljade radnih mjesta koja su ovih mjeseci ugrožena. SDP će i dalje insistirati na ovom rješenju, koje bi uz usvajanje garantne šeme za povoljne kredite, sigurno spasilo najveći dio od 3.500 kompanija u oblasti ugostiteljstva i hotelijerstva. Zbog toga smo juče i podnijeli amandman na Predlog zakona o dopunama Zakona o turizmu kojim smo tražili smanjenje PDV poreske stope na sedam odsto, a kako se slični modeli usvajaju i u ekonomski najjačim državama EU, smatramo da bi i Vlada Crne Gore trebala prihvatiti ovaj predlog zakona, ne zbog toga što ga je predložila SDP, već zbog hiljada radnih mjesta koje bi kroz to smanjenje bile spašene”, zaključuje Stanić.


utorak, 16 januar 2018 14:25\nPriznanja najboljim sportistima, klubovima i kolektivima\nZa najbolji sportski klub proglašen je ženski Odbojkaški klub „Železničar“. Krajem 2017. osvojili su Balkanski kup i igrali u Kupu izazivača, plasirali se u finale nacionalnog kupa, dok su u Superligi Srbije među tri najbolje ekipe. Priznanje u ime svoje ekipe primila je šef stručnog štaba Svetlana Ilić, trenutno i selektor reprezentacije Austrije. Za najbolji sportski kolektiv proglašen je košarkaški klub „Železničar” koji ima i mušku i žensku ekipu, ali je primat dat košarkašicama koje su odigrale sjajno polusezonu u Prvoj B ligi i pretenduju na viši rang. Priznanje je primila Dragana Tomić, kapiten ŽKK „Železničar“.\n„Vulkanizer Dimitrijević“ pobednik futsal turnira u Lajkovcu\nVeliki prelazni pehar lajkovačkog Novogodišnjeg turnira u malom fudbalu ostao je u vitrinama poznatog preduzetnika Mede iz Slovca i njegove ekipe „Vulkanizer Dimitrijević“. Iako ne uvek u istom sastavu (ovoga puta sastavljena od fudbalera iz Lazarevca, Obrenovca i Beograda), ova ekipa uzastopne tri godine zasluženo osvaja turnir u Lajkovcu. U finalnom meču sa 5:2 savladali su „Auto plac DM“ iz Valjeva, za koji su nastupali Ristović, Đukić, Janković i ostali srpskoligaški fudbaleri. Viđen je dobar fudbal, u kojem je „Vulkanizer Dimitrijević“ sve vreme vodio i držao meč pod kontrolom, a kod suparnika se osetio umor jer su par sati ranije osvojili turnir u Valjevu. Za najboljeg fudbalera turnira proglašen je sjajni Lazarevčanin Filip Perišić iz pobedničkog tima, koji je dao i najboljeg strelca Bojana Beljića, dok je najbolji golman Nikola Atanacković iz ekipe „Auto plac DM“.\nU konkurenciji veterana trofej je osvojila ekipa „Kafe Vagon“ iz Valjeva predvođena Milanom Jovićem, savladavši sjajnom igrom „DSS Lajkovac“, za koji su nastupali poznati veterani iz Lajkovca, Uba i Lazarevca. Titulu kod omladinaca osvojio je „Hidraulik sistem“ iz Mionice, pobedom u finalnom meču protiv domaćeg „Stefija“. Za pobedničku ekipu nastupali su omladinci „Krušik Budućnosti“. U konkurenciji kadeta „Tek Sloga“ iz Velikih Crljena savladala je lajkovačku „Lokomotivu“, u valjevskom finalu pionira „Budućnost Krušik“ je bio bolji od „Senjaka“, dok je kod petlića ubsko „Jedinstvo“ u finalu pobedilo „Čili Vili“ iz Lazarevca.\nZavršni dan Novogodišnjeg turnira u malom fudbalu upotpunili su folklorni ansambl KC „Hadži Ruvim“ i KUD „Železničar“ koncertom narodnih igara, kao i dodela najboljim sportistima i klubovima opštine Lajkovac u 2017. godini.


UP: Mjere kršene u više ugostiteljskih objekata u Nikšiću, uhapšeno sedam osoba – Portal Nikšić\nUP: Mjere kršene…\nUP: Mjere kršene u više ugostiteljskih objekata u Nikšiću, uhapšeno sedam osoba\nCentar bezbjednosti Nikšić i Operativni tim Ministarstva unutrašnjih poslova apelovali su na građane, vlasnike ugostiteljskih objekata i društveno političke subjekte u tom gradu da se pridržavaju mjera i naredbi Ministarstva zdravlja, piše portal RTNK.\nNavodi se da je na terenu uočeno kršenje mjera, i da će policijski službenici u skladu sa navedenim postupati zakonito i profesionalno u skladu sa pozitivnim zakonskim propisima Crne Gore.\nIz Uprave policije su kazali da službenici CB Nikšić u kontinuitetu preduzimaju preventivne mjere i radnje shodno odluci Vlade.\n„A u cilju zaštite stanovništva od zarazne bolesti izazvane pandemijom Covid 19, gdje se preduzimaju brojne aktivnosti u saradnji sa inspekcijskim službama, Komunalnom policijom Nikšić i Operativnim timom MUP-a“, kaže se u saopštenju.\nMjere i radnje se, kako se navodi, odnose na kontrolu poštovanja naredbi Ministarstva zdravlja, građani se preventivno upozoravaju na nošenje zaštitnih maski, kontrolišu se državne i privatne institucije i objekti, trgovinski objekti, benzinske stanice i drugi objekti obuhvaćeni naredbama Ministarstva zdravlja, a iste će se sprovoditi i tokom narednih dana.\n„S tim u vezi, CB Nikšić je, u saradnji sa Operativnim timom MUP-a, shodno saznanjima da je u Nikšiću tokom predizbornih dana identifikovano više ugostiteljskih i stambenih objekata u kojima boravi veći broj osoba i samim tim dolazi do kršenja navedenih mjera, organizovao i sproveo akciju kontrole takvih objekata“, kazali su iz policije.\nNavodi se da je u jednom ugostiteljskom objektu u Kočanima policija zatekla sedam osoba koje su po nalogu osnovnog državnog tužioca u Nikšiću uhapšene i sprovedene tužilaštvu uz krivičnu prijavu zbog sumnje da su izvršile krivično djelo nepostupanje po zdravstvenim propisima za suzbijanje opasne zarazne bolesti.\n„U još dva ugostiteljska objekta je takođe zatečeno više osoba, čime su prekršene navedene mjere koje se odnose na zabranu rada ugostiteljskih objekata, o čemu je upoznat postupajući tužilac u Nikšiću, koji će se nakon prikupljenih dodatnih obavještenja naknadno izjasniti o pravnoj kvalifikaciji krivičnog djela“, kaže se u saopštenju.\nIz policije su naveli da, kontrolom restorana i bara jednog hotela u Nikšiću, nijesu zatečene osobe u objektu.\n„Imajući u vidu video zapis koji je prethodnog dana objavljen u medijima o prisustvu većeg broja osoba u tom objektu, policijski službenici CB Nikšić u saradnji sa nadležnim tužilaštvom sprovode mjere i radnje u cilju utvrđivanja eventualne krivične ili prekršajne odgovornosti osoba sa video snimka i vlasnika objekta“, kaže se u saopštenju.\nDodaje se da će predmetni objekat u saradnji sa nadležnim inspekcijskim službama biti predmet dalje kontrole u smislu poštovanja navedenih mjera.\nIz policije su kazali da je u Kličevu kontrolisan jedan stambeni objekat gdje je u podrumskim prostorijama zatečeno sedam osoba, koja su prekršile mjeru zabrane okupljanja osoba koje nijesu članovi zajedničkog porodičnog domaćinstva.\nNavodi se da je o tome upoznato tužilaštvo u Nikšiću, po čijem nalogu se prikupljaju dodatna obavještenja u cilju prikupljanja potrebnih podataka za podnošenje krivične prijave.\nIz policije su kazali da su preduzeli niz mjera i radnji iz svoje nadležnosti, imajući u vidu predizbornu kampanju u Nikšiću.\n„Kao i objave na portalima i društvenim mrežama u odnosu na privatne posjete nosilaca lista političkih partija koje učestvuju na lokalnim izborima u Nikšiću, i o tome upoznali Osnovno državno tužilaštvu u Nikšiću“, navodi se u saopštenju.\nCB Nikšić i Operativni tim MUP-a apelovali su na građane, vlasnike ugosteljskih objekata i društveno političke subjekte u Nikšiću da se pridržavaju mjera i naredbi Ministarstva zdravlja.\n„S obzirom na to da je na terenu uočeno kršenje pomenutih mjera, te da će policijski službenici u skladu sa navedenim postupati zakonito i profesionalno u skladu sa pozitivnim zakonskim propisima Crne Gore“, kazali su iz policije.\nOni su poručili da je, u cilju sveobuhvatne zaštite svih građana, neophodno da svi zajednički doprinesu.\n„Kako bismo uticali na smanjenje stope novoinficiranih na teritoriji Opštine Nikšić“, zaključuje se u saopštenju.\nTags: nove mjereuprava policije


Proširuje se ulična rasveta u Ulici Pane Đukića - Grad Prokuplje\nRadovi na postavljanju javnog osvetljenja, počeli su u Ulici Pane Đukića koja vodi do fabrike „Leoni“ u Prokuplju. Reč je o nastavku projekta proširenja ulične rasvete, koji se finansira iz budžeta Grada Prokuplja.\n-Ugovor koji je Grad Prokuplje potpisao sa izvođačem radova, obuhvata šest gradskih ulica i šest sela. U pitanju su ulice Gute Dobričanina, Vojislava Ilića, deo Dobričke ulice, Ive Andrića, Radoje Domanovića i Pane Đukića u Prokuplju, a osvetljenje će dobiti i Gornja Stražava, Berilje, Mala Plana, Prekadin i Donji Statovac, rekao je član Gradskog veća za komunalne delatnosti Filip Jovanović i dodao da će radovi u Ulici Pane Đukića biti završeni za desetak dana.\nPodsećamo, Ulica Pane Đukića je ove godine dobila i asfalt, tako da će, nakon završetka radova na rasveti, radnici fabrike “Leoni”, ali i ostali građani, biti bezbedniji kada prolaze ovim delom grada.


IPAP kao podrška evropskim integracijama Srbije - Centar za evroatlantske studije - CEAS\nIPAP kao podrška evropskim integracijama Srbije\nObjavio Tanjug 28 decembar 2018 .\nBEOGRAD – Individualni akcioni plan partnerstva (IPAP) najviši je oblik saradnje NATO sa državom koja ne namerava da postane član te alijanse i, između ostalog, služi za podršku evropskim integracijama, navode sagovornici Tanjuga.\nTrenutno su pripreme za usvajanje drugog ciklusa IPAP-a između Srbije i NATO u završnoj fazi, a očekuje se da će biti usaglašen u februaru ili martu 2019. godine.\nDirektorka Centra za evroatlantske studije Jelena Milić za Tanjug kaže da je usvajanje IPAP-a rezultat dugogodišnjih konsultacija između različitih ministarstava, s jedne strane, i NATO-a, s druge.\nMilić kaže da je prvi ciklus po opštim ocenama dobro realizovan, da postoje male primedbe na javnu diplomatiju, a da će se drugi individualni akcioni plan po strukturi naslanjati na prvi.\nO tom dokumentu se, navodi, u javnosti mnogo manje zna, iako je javno dostupan i dodaje da IPAP pre svega služi za podršku evropskim integracijama Srbije, a obuhvata saradnju u oblasti odbrane i reformi, uključujući i pomoć u jacanju kapaciteta Srbije za zaštitu i razmenu tajnih podataka.\n„Srbija ima takve protokole i sa Rusijom i sa EU i sa NATO i vrlo je bitno upravo u procesu evorpskih integracija da se određeni podaci iz Ministarstva poljoprivrede na primer klasifikuju i razmenjuju na pravi način. NATO tu pomaže jačanje takve infrastrukture u Vladi“, rekla je Milić.\nSaradnja se odnosi, dodaje, i na reagovanje u vanrednim situacijama, kao i jačanje saradnje naučnih institucija Srbije i NATO programa Partnerstvo za mir.\nŠef delegacije Skupštine Srbije pri Parlamentarnoj skupštini NATO Dragan Šormaz kaže da IPAP govori šta će Srbija kao partner NATO kroz program Parterstvo za mir u periodu od dve godine koristiti.\n„Nama se ponudi paleta mogućnosti i mi onda izaberemo ono što je nama u interesu u ovom porcesu. Taj proces je pri kraju, nadamo se da ćemo u januaru i februara imati usalgašene dokument“, rekao je Šormaz, koji je i poslanik SNS.\nOn navodi da IPAP ima dosta prednosti, jer na taj način osavremenjavamo rad Vojske Srbije.\n„Naša vojska i jedince su u skladu sa standardima NATO. Gde god idemo na vojne misije UN i EU, kad naša jedinica dođe da zameni neku jednicu iz Grčke, Italije i SAD ne postoje nikakve razlike. Čim mi dođemo odmah smo u svakom trenutku spremni da odgovorimo na sve zadatke i izazove. To je nešto što je veoma bitno“, kaže Šormaz.\nNavodi i da je malo poznato da su IPAP-om često obuhvaćeni i projekti koji se tiču obrazovanja i nauke.\n„Imaćemo mogućosti da i na taj način osavremenimo neke stvari da naše kapacitet unparedimo“, rekao je Šormaz i navodi da mu za sada nisu poznati detalji IPAP-a.\nMeđu izazovima sa kojima će se suočavati ceo svet Šormaz navodi i klimatske promene i hibridne pretnje na koje će Srbija moći da odgovori samo saradnjom sa najsavremenijim, najbogatijim i najorganizovanijim državama koje su članice NATO i EU.


Privatni fakultet iz Novog Sada tvrdi da je Nikolić diplomirao kod njih\nVršilac dužnosti dekana Fakulteta za menadžment (FAM) Zoran Savić rekao je danas da je predsednik Srpske napredne stranke Tomislav Nikolić diplomirao na tom privatnom fakultetu u Novom Sadu 2006. godine. Istovremeno, naprednjaci su na svojoj zvaničnoj tviter stranici objavili fotografiju Nikolićeve master diplome sa drugog fakulteta.\nVršilac dužnosti dekana FAM Zoran Savić je rekao da je Nikolić diplomirao na smeru za menadžment na osnovnim studijama i dodao da je on upisan i u monografiji fakulteta kao student iz generacije diplomiranih studenata 2006/2007. godine.\nOn je dodao je da je tema Nikolićevog diplomskog rada bila vezana za marketing političkih stranaka. Prema njegovinm rečima, Nikolić je za Fakultet za menadžment bio "student kao i svaku drugi" od oko hiljadu studenata koji su do sada diplomirali.\n- Za nas su to sve pre svega studenti. Diplomirali su kod nas iz raznoraznih partija, ali nama nije važno da li su ti ljudi bili ili su kasnije postali političari ili bilo koja druga profesija - kazao je Savić.\nDodao je da Fakultet za menadžment ne želi da bude "umešan u predizborne kampanje". Savić je rekao da su podaci o studentima dostupni, ali se nikako ne mogu dobiti preko telefona ili na osnovu javne prozivke.\nSNS pokazala Nikolićeve diplome\nNikolićeva master diploma koju su naprednjaci postavili na "Tviteru"\nSNS je obelodanila je danas diplome njenog lidera Tomislava Nikolića o završenom Fakultetu za menadžment u Novom Sadu 2007. godine i master studijima na Fakultetu za ekonomiju i inženjerski menadžement, takođe u tom gradu, ove godine.\nDiplome je pokazala član predsedništva SNS Zorana Mihajlović. Ona je na novinarsko pitanje da li je Nikolić sposoban da sa diplomom tog fakulteta dobro da vodi zemlju, odgovorila da je on "itekako kvalifikovan da vodi i da pokrene Srbiju i u ekonomiji i socijalnoj politici".\nOna je rekla da je telefonskim putem dobila odgovor od privatnog novosadskog fakulteta da Nikolić nije kod njih stekao diplomu, iako je takav podatak naveden u njegovoj zvaničnoj biografiji objavljenoj na sajtu SNS.\n"Megatrend": Stefanović poseduje zakonitu diplomu\nPROTEST "1 OD 5 MILIONA" "Bojkotovaćemo izbore, jer volimo Srbiju" (FOTO, VIDEO)\nPromene u Predsedništvu i Glavnom odboru SNS\nVanredna izborna skupština Srpske napredne stranke, koja će biti održana u subotu u beogradskom Centru "Sava", doneće promene u sastavu Predsedništva i Glavnog odbora SNS, dok će lider Naprednjaka, a najverovatnije i potpredsednici ostati isti.\nVučić za "Vašington post": Moji roditelji imaju hiljade primedbi na EU, ali na pitanje da li treba nastaviti tim putem, uvek odgovaraju "da"\nPredsednik Aleksandar Vučić izjavio je u intervjuu za "Vašington post" da Srbija smatra i Evropljane i Ruse "pravim prijateljima". On je ukazao da je Moskva bila na strani Beograda u Savetu bezbednosti UN kada drugi nisu, ali i istakao da je Srbija, uprkos zamerkama Evropskoj uniji, na putu ka EU.\n"BALKAN JE JAČI AKO JE SRBIJA SNAŽNIJA" Predsednik Vučić obraćanjem svetskim liderima u UN završio posetu Njujorku\nRešenje za pitanje Kosova i Metohije mora da bude takvo da nijedna strana ne dobije sve, ali da dobije dovoljno, poručio je juče u Njujorku, u obraćanju Generalnoj skupštini UN predsednik Srbije Aleksandar Vučić.\nKopredsedavajući Srpskom kokusu u američkom Kongresu, kongresmen Ted Po, uputio je pismo predsedniku SAD Donaldu Trampu, u kom ističe da bi Tramp trebalo da poseti Srbiju, koja, kako naglašava, kao regionalni lider, može da obezbedi trajni mir i prosperitet izgradnjom bližih veza sa transatlantskom zajednicom.


Oni koji su posetili Prijepolje prošlog meseca bili su zatečeni nehigijenom grada, posebno prigradskih naselja gde se iz prepunujenih kontejnera danima širio nesnosan smrad. Prijepolje je ovog leta pokazalo i svoju ružnu stranu, podsetilo nas na devedesete, kada smo se sa setom prisećali „onih dana“ i vremena kada je Prijepolje bio najčistiji evropski grad. A bio je...U julu 1984. godine osvanila je vest u svim dnevnim novinama: „U kategoriji gradova do 15.000 stanovnika po lepoti i zelenilu, od stotinak predloženih u Evropi, Prijepolje je proglašeno najlepšim!“ Lični interesi, opstukcija vlasti, manjak radne snage, deponija Stanjevine, sve bi to mogli biti razlozi za ovakvo stanje. No, sasvim je sigurno da ljude koji dodju da posete Prijepolje ne zanimaju razlozi, a slike koje odnosu u svet su slika i ogledalo svih nas koji živimo u ovom gradu.\nKakvi smo zaista i koliko vodimo računa o njegovoj higijeni, možda najbolje ilustruje deo ulice Sandžačkih brigada, preko puta ugostiteljskih objekata koja se bave prodajom brze hrane. I pored kanti za smeće koje su postavili vlasnici i Komunalno preduzeće, obala Lima zatrpana je kesama u koje prodavci pakuju hranu. Konzumentima iste očigledno je lakše da sa popularnog „zidića“ smeće bace niz stranu, uprkos molbama i upozorenjima vlasnika objekta koji prodaju brzu hranu. Kante su, kažu, postavljali čak i pored zidića gde su kupci navikli da sede i konzumiraju hranu, više puta angažovali ljude da počiste smeće sa trotoara i obale Lima, molili i upozoravali mušterije da ne bacaju smeće po trotoaru ili keju, ali je sve bilo uzalud.\nIsto su činili i radnici Komunalnog preduzeća kojima je ovo „najkritičnije mesto“ u gradu. Ujutru, kažu, kante „osvanu“ poluprazne, ali su trotoari prepuni smeća i bačene hrane.\n„ Najviše smeća baci se za vreme velikog odmora, dok traje školska godina, ili tokom večernjih sati. Više puta smo čistili obalu Lima i upozoravali ljude da vode računa gde bacaju smeće, ali naši apeli nisu dali nikakve rezultate. Jedini način da se problem reši jesu novčane kazne, smatra Dževad Beganović, rukovodilac RJ „Komunalna higijena“.\nOdgovor na pitanje koliko je građana u poslednjih nekoliko godina platilo kaznu za ovaj prekršaj potražili smo u Opštinskoj upravi gde smo od komunalnih inspektora dobili odgovor da nemaju ovlašćenje da daju informaciju o broju kazni koje su izrekli, ali su nam kazali da je, prema Odluci o komunalnom uređenju i higijeni grada, kazna za ovaj prekršaj od 10 do 25 hiljada dinara. Rekli su nam, takođe, da su upoznati sa ovim problemom ali da po zakonu imaju pravo da kazne počinioca samo ako vide da lice čini prekršaj i jedino u toj situaciji mogu preduzeti odgovarajuće mere.\nI nesavest očigledno „ima svoju cenu“, ali sve dok bude prolazila nekažnjivo, suočavaćemo se sa istim i samo na prvi pogled nerešivim problemom.\nPročitano 1081 puta\tPoslednji put izmenjeno 18 avgust 2016


Transfer spekulacije - Khedira i Dybala na meti - Meridianbet Vesti\nSportske vesti dana Author:\tgrujanac - 16/03/2015\nTransfer spekulacije – Khedira i Dybala na meti\nNajbolje lige u Evropi ulaze u svoju završnu fazu i transfer spekulacije su sve učestalije – na meti su trenutno Khedira i Dybala.\nTrka za titulu je verovatno rešena u tri od četiri najbolje lige – Chelsea, Bayern i Juventus imaju veliku prednost nad svojim konkurentima i teško je verovati da je mogu ispustiti na samom kraju sezone. U Španiji, šampioni Atletico polako gube trku sa gigantima Realom i Barcelonom i ova dva kluba bi mogli da reše pitanje novog šampiona u predstojećem El Classicu koji će se igrati u Barseloni sledeće nedelje.\nSvi timovi prave planove za ’osvežavanje’ igračkog kadra i neki od transfera se već sad smatraju ’sigurnim’. Naravno, ne bi trebalo ove spekulacije uzeti zdravo za gotovo, ali ipak, neki razgovori su već otpočeli.\nSami Khedira će se najverovatnije vratiti u domovinu i potpisati ugovor sa Schalkeom. Njegov ugovor sa Real Madridom ističe ovog leta, sigurno neće biti produžen i Nemac navodno već ima predugovor sa Schalkeom. Arsenal je takođe bio kandidat da ga dovede, ali u drugom delu sezone Coquelin igra kao igrač svetske klase, pa je Arsene Wenger odlučio da pruži priliku mladom Francuzu i ne nastavi interesovanje za Khediru.\nMladi napadač Palerma Paulo Dybala bi mogao da bude najveća zvezda predstojećeg prelaznog roka. Dybala je postigao 12 golova i dodao 7 asistencija u 27 utakmica za Palermo u Seriji A. Mnogi klubovi su pokazali interesovanje za njega, ali u ovom trenutku se čini da je Liverpool najveći favorit da potpiše ugovor sa njim, ali bi mladi Argentinac voleo da se najpre oproba u Primeri. On je izjavio da bi, ako treba, plivao do Barselone, ali je Barcelona potpuno popunjena u napadu i nije očekivano da ga pojure.\nJuventus je takođe pokazao interesovanje za njega i sasvim je moguće da Dybala ostane u Italiji i da Stara dama uspe da ga ugrabi Liverpoolu pred nosem.\nRadamel Falcao ima problem sa uklapanjem u Van Gaalovu viziju Uniteda i sasvim je moguće da engleski klub neće kupiti kolumbijskog napadača na kraju sezone. Ako se to dogodi, Falcao bi se vratio u Monaco, ali najverovatnije bi Kneževi odmah tražili novog kupca, tako da je njegova budućnost potpuno maglovita.\nNa tržištu trenera bi ovog leta mogla da se nađu neka veoma atraktivna imena. Rezultati pojedinih velikih ekipa mogli bi da nateraju njihove vlasnike da promene trenere, što bi moglo izazvati ’tektonske poremećaje’ na leto. Carlo Ancelotti, Louis Van Gaal i Manuel Pellegrini bi mogli da budu otpušteni ako ne zadovolje ambicije uprave na kraju sezone. Ipak, sva trojica u ovom trenutku imaju podršku predsednika klubova.\nTags:Dybala, Falcao, Khedira, Schalke, spekulacije, transfer\nMeč specijal Horbo – Alborg


Rezervni sastav policije i dalje izaziva buru u NSRS\nU Narodnoj skupštini Republike Srpske trebalo je da počne rasprava o Prijedlogu zakona o izmjenama i dopunama Zakona o policiji i unutrašnjim poslovima, nakon što je Srđan Obradović, predstavnik MUP-a RS, obrazložio potrebu za donošenjem ovog zakona i odluku Vlade RS o povlačenju članova koji se odnose na rezevni sastav policije, ali je na zahtjev Kluba poslanika SDS-a odobrena jednočasovna pauza.\nPoslanici će sa radom nastaviti u 17 časova, s obzirom na to da redovna pauza traje dva časa.\n"Ministarstvo je odlučilo da reorganizuje svoje interventne snage radi bržeg i efikasnijeg odgovora na bezbjednosne izazove sa kojima se suočavamo u RS-u, uključujući i veliki broj ilegalnih migranata. Na ovaj način, smatramo da MUP sa dobro opremljenim, profesionalno obučenim i specijalizovanim snagama može da odgovori na bezbjednosne izazove u budućem periodu, koji će biti stavljeni pred policiju", rekao je Obradović obrazlažući ovaj prijedlog zakona.\nPrema jučerašnjem saopštenju MUP-a RS, jedinice za podršku promijeniće naziv u žandarmerija, koja će biti dopunjena aktivnim sastavom MUP-a, prevashodno mladim policajcima koji su policijsko obrazovanje stekli na Policijskoj akademiji.\nPrijedlogom zakona o izmjenama i dopunama Zakona o policiji i unutrašnjim poslovima bilo je predviđeno uspostavljanje rezervnog sastava policije, a Vlada RS nakon telefonske sjednice dostavila je amandmane kojima se brišu članovi Prijedloga zakona vezani za rezervni sastav policije.\n"Vlada RS je hrabro i junački odustala od rezervnog sastava policije", rekao je Miladin Stanić, šef Kluba poslanika SDS-a u obraćanju novinarima.\nObrazloženje Vlade RS za povlačenje članova koji se odnose na rezervni sastav policije nazvao je smiješnim, izdajničkim i bezobraznim. Naglasio je da je obrazloženje suprotno svim izjavama koje su se odnosile na Nacrt zakona o policiji.\n"Ozbiljan predlagač bi povukao zakon iz procedure", rekao je Stanić i pitao: "Ako su tvrdili da treba rezervni sasatav, zašto odustaju?"\n"Sve će uraditi samo da sačuvaju svoj pokradeni kapital", kazao je on.\nSrđan Mazalica iz SNSD-a rekao je da su o ovom pitanju vođeni razgovori sa predstavnicima međunarodne zajednice, ali da ne zna da li je bilo pritisaka za odustajanje. Prema njegovim riječima, osnovni cilj je "poboljšane bezbjednosne strukture koje mogu da odgovore izazovima", a novo rješenje moglo bi biti kvalitetnije od prethodnog.


Sretan dan za radnike BH Telecoma i HT Eroneta: Potpisan Granski kolektivni ugovor – Haber.ba\nRadnici dvije telekomunikacione kompanije u vlasništvu Federacije BiH, BH Telecoma i HT Eroneta od danas mogu odahnuti, jer je nakon svih peripetija potpisan Granski kolektivni ugovor, saznaje Novinska agencija Patria.\nNa današnjoj sjednici Vlade FBiH data je saglasnost za potpisivanje granskog kolektivnog ugovora.\nKako saznaje Patria, po okončanju sjednice ministar Denis Lasić, ministar prometa i komunikacija FBiH potpisao je kolektivni ugovor za telekomunikacije.\nPotom su to učinili i predstavnici sindikata telekomunikacionih kompanija.\nNa ovaj način ispunjeni su zahtjevi radnika BH Telecoma i HT Eroneta upućeni na protestima da se njihova prava zaštite granskim kolektivnim ugovorom.\nVlada FBiH se tako obavezala da u slučaju privatizacije ili prodaje većinskog udjela u ovim kompanijama zaštiti prava radnika kako je to definisano ugovorom, prenosi Nap\nTeme:BHTelecom, Eronet, izdvojeno, kolektivni, ugovor


Predsednik Vučić prisustvovao početku izgradnje najsavremenijeg tehnološkog kampusa američke kompanije „NCR“ | Predsednik Republike Srbije\nPredsednik Vučić prisustvovao početku izgradnje najsavremenijeg tehnološkog kampusa američke kompanije „NCR“\nPredsednik Republike Srbije Aleksandar Vučić i predsednik korporacije "NCR" Majkl Hejford položili su danas, na Novom Beogradu, kamen temeljac za izgradnju najsavremenijeg tehnološkog kampusa ove američke kompanije.\nPredsednik Vučić je rekao da ova investicija pokazuje da odnosi između Srbije i SAD mogu da budu neuporedivo bolji i da možemo da napravimo uslove za drugačiju i bolju budućnost.\n"Sa NCR kampusom i našim ljudima, sa našom pameću koja radi na novim tehnologijama, mi raspoređujemo ravnomerno budućnost, uzimamo onaj njen deo koji nama pripada. Učestvujemo u njenoj izgradnji i izbegavamo najgori scenario za svaku državu – da zaostanemo u budućnosti i da samim tim iz nje budemo izbačeni", istakao je predsednik Vučić i dodao da je Republika Srbija podržala ovaj projekat sa 14 miliona evra.\n"Mi smo mali da bismo menjali budućnost SAD, ali sam uveren da možemo, u skladu sa našom veličinom, da doprinesemo da SAD budu za nijansu još uspešnije", naveo je predsednik Vučić.\n"Što više ovakvih mesta otvorimo i što više razvijamo svoju pamet i upotrebljavamo za rešavanje konkretnih situacija i izazova, to će nam i budućnost biti bliža onome što Mičio Kaku, tvorac čuvene knjige Fizika budućnosti, zove bajkom i mestom na kojem je sve moguće", istakao je predsednik Srbije i poručio da je NCR kompanija koja nam pokazuje da je moguće ono što nam se dugo činilio nedostižno i uči nas da smo sposobni za velika dela , da nema ciljeva i zadataka koji se ne mogu ostvariti.\n"To je put kojim je Srbija definitivno krenula i sa kojeg više nećemo skretati", naglasio je predsednik Vučić i dodao da je Srbija prvi put uvrštena na listu svetskih destinacija za softvere, naučne inovacije i tehnologije.\nPredsednik i izvršni direktor kompanije NCR Majkl Hejford rekao je da ta kompanija ulaže u Srbiju zbog dobre investicione klime, ali i odličnih radnika koji su energični, posvećeni i imaju odličnu radnu etiku.\n"Mislim da će to biti najlepša zgrada koju imamo u svetu. Biće odlično mesto za rad, ali nas, kao kompaniju, ne čine naše zgrade, već ljudi", istakao je Majkl Hejford.\nAmbasador Sjedinjenih Američkih Država u Srbiji Kajl Skot rekao je da je NCR u Srbiju došao zbog visoko školovane i tehnički osposobljene radne snage koja govori strane jezike, predvidljivosti kretanja tržišta, sve bolje infrastrukture i podrške Vlade Srbije.\n"Što Srbija bude više radila na jačanju tih ključnih elemenata, sve više američkih kompanija će slediti primer kompanije NCR ", istakao je ambasador Skot i naveo da je novi kampus blistav simbol saradnje dve zemlje i privrede, ali i polazna osnova za mlade da napreduju i vode zemlju u buduće digitalne transformacije.


Prednosti Bosch kočionih sistema\nPrednosti BBS partnerstva\nUsluge za BBS auto-servise\nBosch kočioni sistemi: Prednosti\nVeća efikasnost, više uspeha: Postanite Bosch Car Servis - odmah!\nPripremite se za ekstra prodaje i čvršće veze sa kupcima - Sa preciznom dijagnostikom i profesionalnim održavanjem modernih kočionih sistema. Kao Bosch Car Servis partner za kočione sisteme, jačate svoj sadašnji auto-servis i izvanredno ste pripremljeni za buduće izazove. Više uspeha kroz bezbednost.\nPokažite gde je najbolji servis za kočnice:\nZnak na auto-servisu i sertifikat ističu vas kao Bosch Car Servis partnera za kočione sisteme. Vaši kupci znaju jednu stvar: ovde će pronaći moderan auto-servis koji pruža najbolji kvalitet uz pomoć Bosch proizvoda i tehnologije za dijagnostiku. Na kraju, vozači motornih vozila vole da budu bezbedni, a pogotovo kad je reč o kočnicama.


Oko Fokušime 1.000 kontaminiranih tela ljudi | Info | Svet\n22. oktobar, 20:28\nOko Fokušime 1.000 kontaminiranih tela ljudi 0 Podeli Podeli na facebook Podeli na twitter Podeli na viber Pošalji na mail\nOko Fokušime 1.000 kontaminiranih tela ljudi\n31.03.2011. / 08:34\nGotovo 1.000 tela žrtava zemljotresa i cunamija stoje neuklonjena oko nuklearne elektrane Fukušima, zbog straha od radijacije, Analiza mesa krave iz ove oblasti pokazala povišeni nivo radioaktivnisti. Zabrinjavajući podaci o vodama.\nTela žrtava cunamija i zemljotresa izložena su visokom nivou radijacije posle smrti u zoni od 20 kilometara oko nuklearke, navodi se iz japanske policije i dodaje da su zvaničnici imali nameru da ta tela uklone, ali da su plan revidirali.\nLokalna policija je odlučila da ne dira tela, zbog visokog nivoa zračenja, navodi se u izveštaju.\nVlasti su razmatrale da dekontaminiraju tela koja su pronađena u zoni evakuacije oko nuklearke, ali su bile zabrinute da bi taj proces mogao još više da ošteti tela u raspadanju i oteža njihovu identifikaciju.\nDa su tela žrtava bila predata porodicama ili rođacima bez dekontaminacije, njihovom kremacijom širio bi se dim koji sadrži radioaktivne materije, dok bi sahranjivanje moglo da kontaminira zemlju, navodi se izveštaju.\nPošto je cunami odneo neka tela žrtava daleko od mesta stradanja i pošto su porodice bili rasute zbog "talasa uništenja", u mnogim pogođenim regionima bili su potrebni dani pre nego što su imali informacije o nestalim članovima porodice ili prijateljima.\nIstovremeno japansko ministarstvo zdravlja je objavilo da je naložilo dodatno testiranje goveđeg mesa, pošto je kod jedne zaklane krave, gajene u blizini nuklearke, utvrđena radioaktivna kontaminacija neznatno veća od dozvoljene.\nIstiče se da meso dotične krave, zaklane 15. marta , na 70 kilometara udaljenosti od havarisane nuklearke, nije stiglo do tržišta.\nU ovom mesu je, po Takua Ohari, portparol japanskog ministarstva zdravlja, utvrđen nivo cezijuma od 510 bekerela po kilogramu (b/kg), dok je dozvoljena doza od 500 b/kg. U saopštenju stoji da bi čovek mogao decenijama da jede takvo meso, a da ne oboli.\nlstovremeno stižu novi zabrinjavajući podaci o stanju sa vodama oko nuklearke, a službenik Tokijske elektroenergetske korporacije (Tepco) Naojuki Macumo naveo je da je povećana koncentracija radioaktivnog joda I-131 izmerena u podzemnoj vodi na dubini od 15 metara ispod jednog od šest reaktora nuklearke Fukušima jedan.\nMacumo je dodao da ta kompanija veruje da nijedan izvor snabdevanja vodom za piće nije ugrožen.\nFrans pres podseća da je nivo radiokativnog joda u moru kod Fukušime u subotu bio 1.250 puta veći od dozvoljene norme. Količina joda je posle toga opala, ali je u sredu opet povećana kada je izmereno 3.355 puta više joda nego što se toleriše.\nJapanski premijer Naoto Kan izjavio je danas da nuklearna centrala Fukušima mora da bude stavljena van pogona, prenela je novinska agencija Kjodo.\nPrema proceni Tepco, rashlađivanje reaktora Fukušime može da potraje mesecima, ali čim bude završeno, četiri reaktora moraju biti demontirana. Počasni predsednik Tepka, Cunehiza Kacumata rekao je juče da reaktori broj 5 i 6 mogu da se sačuvaju.\nJapanska vlada je danas saopštila da neće proširiti zonu za evakuaciju od 20 kilometara oko Fukušime, iako je Međunarodna agencija za atomsku energiju (IAEA) saopštila da se radijacija proširila na područje od 40 kilometara oko nuklearke.\nGlavni sekretar japanske vlade Jukio Edano potvrdio je da je IAEA obavestila japansku stranu da je nivo radijacije u zemljištu premašio jedan od standarda IAEA.\n"IAEA nam je savetovala da pažljivo razmotrimo situaciju na osnovu njenog izveštaja", rekao je Edano, dodajući da smatra da to, za sada, ne zahteva proširenje zone za evakuaciju.\nOn je, međutim, kazao da će japanske vlasti pratiti nivo radijacije i preduzeti odgovarajuće mere ako bude neophodno, jer postoji mogućnost akumuliranja radijacije tokom vremena, što bi moglo štetno uticati na zdravlje ljudi.\nKineska vlada saopštila je danas da je na celoj teritoriji Kine zabeležen povećan novo radikativnost, ali da to ne predstavlja nikakav rizik za zdravlje stanovništva.\nIstovremeno, jedan izraelski rabin ima objašnjenje za nesreću koja je zadesila Japan, a njegovu sumanutu teoriju možete pročitati OVDE.


Kovin: novi vrtić do kraja septembra -\n27. avgusta 2019.01671\nRadimo zajedno kako bismo do kraja septembra imali novi vrtić po najsavremenijim standardima i sa povećanim kapacitetom za 150 dece. Ovo je bio jedan od većih problema u opštini Kovin koji smo rešili. Realizovaćemo investicije i u drugim delovima ove opštine. Prioritet Pokrajinske vlade jesu manje i nerazvijene opštine kako bismo poboljšali uslove života i rada, kazao je predsednik Mirović.\nPredsednica Opštine Kovin Sanja Petrović podsetila je da je na ovom mestu do 2015. godine postojao stari montažni vrtić star 45 godina koji je zabranjen za korišćenje zbog bezbednosti dece i zaposlenih.\nRelated tags : aleksandra alavanjaigor mirovićnedeljko kovačevićnovi vrtić u kovinuopština kovinPU Naša radost kovinsanja petrović\n18. aprila 2019.0616\n17. marta 2019.0906\n9. aprila 2019.01262\n6. jula 2022., 15:19


Ovo je histerija! Neprimeren komentar ambasadora BiH izazvao oštre reakcije u Srpskoj - Sputnjik Srbija\n03:16 29 Februar 2020\nOvo je histerija! Neprimeren komentar ambasadora BiH izazvao oštre reakcije u Srpskoj\n15:32 15.03.2019 (osveženo 15:45 15.03.2019) Preuzmite kraći link\nMinistar spoljnih poslova BiH Igor Crnadak osudio je danas teroristički napad na Novom Zelandu, ali i izjavu ambasadora BiH u Australiji Mirze Hajrića, koji je napad uporedio sa genocidom u Srebrenici, prenosi Tanjug.\nKako je rekao, teroristički napad na dve džamije na Novom Zelandu predstavlja monstruozan zločin sproveden nad ljudima koji su se u miru molili Bogu i ocenio da je izjava ambasadora Mirze Hajrića, kojom teroristički napad na Novom Zelandu povezuje sa genocidom u Srebrenici i sa BiH, degutantna i usmerena protiv suživota u BiH, prenosi sarajevski „Kliks“.\n„To se vidi i iz antisrpske histerije koju je izjava proizvela u delu sarajevskih medija. Opasno je i veoma neodgovorno ludački čin jedne poremećene i bolesne osobe dovoditi u vezu sa jednim narodom na način kako je to uradio ambasador Hajrić“, rekao je Crnadak.\nPredsedavajući Predsedništva BiH Milorad Dodik osudio je danas teroristički napad na Novom Zelandu, u kojem su, kako kaže, na molitvi ubijeni civili, što, kaže, taj zločin čini još užasnijim i istakao da je potpuno jasno da je napadač Australijanac i „da nema nikakve veze sa Srbima i ovim prostorom“.\n© REUTERS / Social Media Website/Handout\nDejli moušn: U krvavi pohod krenuo sa pesmom o Karadžiću (video)\n„Ne mogu, a da ne primetim da je u medijskom i delu političkog prostora počela besprizorna kampanja protiv Srba, jer je navodno terorista ’bio inspirisan‘, kako se sugeriše, likovima iz srpske istorije“, rekao je Dodik, prenosi RTRS.\nOn je dodao da medijski napisi i političke kvalifikacije, koje u prvi plan ne ističu zločin, već navodne motive i sklonosti napadača, ponižavaju ogromne žrtve koje je podnela muslimanska zajednica u Novom Zelandu.\n„Zločin u Novom Zelandu je dovoljno strašan da bi iko na njemu na takav način sticao prljave političke poene“ rekao je Dodik.\nU napadima u džamijama El Nur i Linvud u Krajstčerču poginulo je 49 osoba.\nnapad, Milorad Dodik, Krajstčerč, Novi Zeland, BiH


CONTROL: Masai Warriors ekipa u klubu The Tube | Beograd 2015\nUrban BUG :: Magazin :: Urban Beatz :: CONTROL: Masai Warriors ekipa u klubu The Tube\nDatum održavanja: 09.10.2015\nU petak 9. oktobra u Dobračinoj broj 17, klaberi će imati priliku da slušaju sjajne beogradske DJ-eve koji čine sastav Masai warriors. Mnogima je već poznat koncept “Control” žurki, a oni koji nisu imali prilike ih posete, mogu to učiniti već ovog petka.\nMasai Warriors oformljen je 2010. godine i od tada njihova popularnost medju domaćom publikom raste. Pet godina nakon osnivanja mogu da se pohvale velikim brojem žurki na kojima nastupaju, kao i zapaljivom atmosferom koju prave na istim. Masai “ratnici” čine jednu uspešnu ekipu, a to su Danijel Čehranov, Vuk Smiljanić, Kimi i Zwein (Nemanja Tankosić I Nenad Jovanović).


Država će plaćati penale ako niški aerodrom bude imao više od milion putnika | SerbianForum\nDržava će plaćati penale ako niški aerodrom bude imao više od milion putnika\nZoran Ilić, pomoćnik ministarke građevinarstva, saobraćaja i infrastrukture rekao je da će država plaćati penale Vansiju, koncesionaru beogradskog aerodroma Nikola Tesla ukoliko broj putnika na niškom aerodromu Konstantin Veliki pređe milion putnika.\n“Da bi dao ponudu, Vansi je postavio uslove, koje smo mi uneli u koncesioni akt, a kasnije i u predlog ugovora. U tom ugovoru predviđeno je da u radijusu od 230 kilometara od Beograda, država ne može da razvija aerodrome koji će imati preko milion putnika, a da pritom nema obavezu naknade prema koncesionaru ukoliko tako nešto ustanovi nezavisni revizor. U tom slučaju, da li je deo tržišnog kolača Vansija umanjen, ustanoviće nezavisni revizor ili stručnjak. To će važiti do trenutka kada Nikola Tesla ne dostigne 12 miliona putnika na godišnjem nivou”, rekao je Ilić gostujući u emisiji Kontrast na Al Džezairi.\nSlične tvrdnje izneo je ipredsednik Srbije Aleksandar Vučić. Iako je demantovao da je nastojanje da niški aerodrom bude prebačen na Republiku deo obaveze prema francuskom koncesionaru aerodroma Nikola Tesla, on je istakao da je jedina obaveza države da na udaljenosti od 230 kilometara do 2027. nema aerodroma sa više od milion putnika godišnje.\nMinistarka Zorana Mihajlović je nedavno u Nišu tvrdila da aerodrom u Nišu ni na koji način nije vezan za koncesiju beogradskog.\nBeogradski aerodrom Nikola Tesla nedavno je dat u koncesiju francuskoj korporaciji Vansi erports.\nMinistarka građevinarstva, saobraćaja i infrastrukture Zorana Mihajlović je obećala da će ugovor o koncesiji za beogradski aerodrom biti objavljen kada se završi primopredaja sa koncesionarom.\nSednica Skupštine grada Niša na kojoj je trebalo da bude usvojena odluka o prenosu u državno vlaništva aerodroma "Konstantin Veliki" bila je zakazana za 10. april, ali je odložena do do daljeg.\nIzvor: Al Džezaira, Južne vesti, Insajder\nMinistarka građevinarstva, saobraćaja i infrastrukture Zorana Mihajlović rekla je danas da rаzvoj niškog aerodromа "Konstаntin Veliki" nije ogrаničen koncesijom zа beogradski аerodrom "Nikolа Teslа", kao i da se on ne spominje u koncesionom ugovoru sa francuskom kompanijom "Vansi".\nMihajlović je reagovala na izjavu Zorana Ilića, njenog pomoćnika u Ministarstvu koji je za Al Dežairu rekao da će država plaćati penale Vansiju, koncesionaru beogradskog aerodroma Nikola Tesla ukoliko broj putnika na niškom aerodromu Konstantin Veliki pređe milion putnika.\nMihajlović je navela da analize koje su rađene pokazuju da se tаkvа situаcijа neće dogoditi.\nKako je navela, Aerodrom "Nikolа Teslа" će imаti više od 12 milionа putnikа godišnje mnogo pre nego što niški aerodrom bude imаo milion putnikа u jednoj godini.\nPrema njenim rečima, Ugovor o koncesiji propisuje potrebu "zа konsultаcijаmа sа koncesionаrom isključivo u periodu dok Aerodrom 'Nikolа Teslа' ne dostigne 12 milionа putnikа godišnje i ukoliko bilo koji drugi аerodrom koji se nаlаzi u rаdijusu od 150 do 230 kilometra usluži više od milion putnikа godišnje".\nMinistarka je rekla da Srbija nije u obavezi da аutomаtski plаćа bilo kаkvu odštetu koncesionаru, čak i u slučaju da niški аerodrom dostigne milion putnikа pre nego što beogradski postigne 12 milionа putnikа.\n"U tаkvoj situаciji, dužnost Vlаde bilа bi dа dа obrаzloženje i objаšnjenje koncesionаru i dа dokаže dа su do togа dovele objektivne i tržišne okolnosti koje ne utiču nа аerodrom u Beogrаdu, čime bi izbeglа plаćаnje bilo kаkvih kompenzаcijа ili produžаvаnje periodа trаjаnjа koncesije", navela je ona.\nMihajlović je dodala da se politika Vlade zasniva na tome da svаki аerodrom u Srbiji trebа dа se rаzvijа koliko god tržišni uslovi to dozvoljаvаju.\nOna je dodala da ni ona, ni predsednik Srbije Aleksandar Vučić, kao ni vlada Srbije nemaju razloga da se "bilo kome pravdaju zašto žele da razvijaju aerodrom u Nišu i zašto žele da vlada povrati upravljanje nad tim aerodromom."\nMihajlović je dodala da je glavno ogrаničenje zа rаzvoj niškog aerodromа nedovoljno investirаnje.\n"Nаmerа vlаde je dа ubrzаno investirа u poboljšаnje infrаstrukture niškog аerodromа, kаko bi bio konkurentаn ostаlim аerodromimа u okruženju. Prelаzаk uprаvljаnjа sа grаdа Nišа nа vlаdu Srbije motivisаn je uprаvo otklаnjаnjem ove ključne prepreke budućem rаzvoju 'Konstаntinа Velikog'", izjavila je Zorana Mihajlović.


16.01.2019 u 10:52\nRuski centar za nauku i kulturu „Ruski dom” u Beogradu dobio je na poklon od „Gasprom njeft”-a veliki koncertni klavir ručne izrade Steinway&Sons. Instrument je napravljen od više od 12 hiljada elemenata i u muzičkim krugovima slovi za obrazac koncertnog zvuka. Na ovaj način „Gasprom njeft” se pridružio obeležavanju 85. godišnjice osnivanja Ruskog doma u Beogradu, najstarijeg stranog kulturnog centra. „Dugi niz godina „Gasprom njeft” je najveći strani investitor u srpsku privredu. Osim toga, naša kompanija na teritoriji Srbije realizuje i projekte iz oblasti kulture, koji doprinose jačanju vekovnih veza i očuvanju zajedničkog nasleđa naše dve zemlje. Poklon Ruskom domu je naš doprinos daljem jačanju tih veza, koje se ogleda kroz pozivanje pijanista svetskog renomea, korišćenje ovog\n18.12.2018 u 22:19\nPet decenija Srbije na energetskoj mapi regiona\nRafinerija nafte u Pančevu jedna je od najmodernijih u regionu, a njen dalji razvoj značajan je iskorak za naftni sektor ne samo Srbije, već i celog regiona, rečeno je na večerašnjoj svečanosti upriličenoj povodom 50 godina od početka proizvodnje u pančevačkoj fabrici. Javnosti su na skupu održanom u zgradi Geozavoda u Beogradu predstavljeni rezultati u razvoju rafinerije – od početka proizvodnje u decembru 1968. godine pa do rekordne proizvodnje od 3,6 miliona tona koja je ostvarena u 2017. godini. Takođe, predstavljeni su i planovi za dalji razvoj Rafinerije koji će pančevačkoj fabrici obezbediti status jednog od najmodernijih postrojenja u Istočnoj Evropi, a NIS-u omogućiti da zadrži poziciju lidera na regionalnom tržištu naftnih derivata. Na skupu kome su prisustvovali\n06.12.2018 u 16:00\nPredstavnici kompanije NIS i Ekonomskog fakulteta u Subotici, Univerziteta u Novom Sadu, potpisali su danas Memorandum o saradnji u oblasti obrazovanja, istraživanja i transfera znanja, kojim se nastavlja uspešna saradnja između NIS-a i ovog fakulteta. Memorandum o saradnji su potpisali Vadim Smirnov, zamenik generalnog direktora i direktor Funkcije za spoljne veze, odnose sa državnim organima i PR kompanije NIS i Aleksandar Grubor, dekan Ekonomskog fakulteta u Subotici. Memorandumom o saradnji predviđena je realizacija zajedničkih naučno-istraživačkih projekata, realizacija obuka i treninga, stručnih savetovanja i konsultacija, razmena znanja i iskustava. Istovremeno, saradnjom je predviđeno i organizovanje uzajamnih gostujućih predavanja NIS-ovih stručnjaka i profesora Fakulteta, pomoć studentima\n05.12.2018 u 15:03\nPriznanje Srpskog hemijskog društva NIS-u\nStalna ulaganja u unapređenje kvaliteta obrazovanja u Srbiji, adaptacija i rekonstrukcija 30 računarskih učionica i 20 laboratorija za fiziku i hemiju, podrška organizaciji 34 srpske i međunarodne olimpijade znanja iz oblasti prirodnih nauka, samo su neki od povoda da kompaniji NIS i njenom programu „Energiji znanja” u prostorijama SANU-a bude uručena specijalna zahvalnica Srpskog hemijskog društva, saopšteno je iz NIS-a. U ime NIS-a priznanje je primio Vadim Smirnov, zamenik generalnog direktora i direktor Funkcije za spoljne veze, odnose sa državnim organima i PR. Svečanosti su prisustvovali predstavnici Univerziteta u Beogradu, Srpske akademije nauka i umetnosti, a na ovoj svečanosti specijalna priznanja uručena su najboljim studentima, profesorima i učesnicima međunarodnih\n19.11.2018 u 20:41\nKompanija NIS obeležila je deceniju sprovođenja programa „Zajednici zajedno”, tokom koje je realizovano više od 900 društveno-odgovornih projekata u 12 srpskih opština i gradova i u koje je uloženo više od milijardu dinara. Kroz program „Zajednici zajedno” NIS je podržao rekonstrukciju vrtića, parkova, igrališta i škola, opremanje laboratorija i učionica, kao i realizaciju projekata iz oblasti obrazovanja i nauke, kulture, ekologije, sporta, javnog zdravlja i socijalne zaštite. Svečanosti u Beogradskom dramskom pozorištu prisustvovao je gradonačelnik Beograda Zoran Radojičić koji je ocenio da Grad Beograd sa kompanijom NIS ima izvanrednu saradnju i istakao da je ta kompanija tokom proteklih 10 godina u Beogradu sprovela više od 160 projekata vrednih 340 miliona dinara. Gradonačelnik\n21.03.2019 u 09:47\nSlovenci pobednici festivala „Teatar na raskršću”\n21.03.2019 u 09:29\n21.03.2019 u 09:06\nNovi Zeland uvodi zabranu jurišnih pušaka\n21.03.2019 u 08:55\nSuđenje za pokušaj ubistva Beka – iz početka


Izvršenje na sredstvima na računu izvršnog dužnika • Izvršni postupak • PRO BONO\nZa odlučivanje o predlogu za izvršenje( na osnovu kog se donosi Rešenje o izvršenju) i za sprovođenje izvršenja na novčanim sredstvima koja se vode na računu izvršnog dužnika, mesno je nadležan sud na čijem se području nalazi sedište banke ili sud na čijem se području nalazi organizacioni deo banke- filijale kod koje se vodi račun dužnika.\n2. Postupak izvršenja na novčanim sredstvima na računu izvršnog dužnika\nA.Donošenje Rešenja o izvršenju\nNadležni sud u roku od tri dana od dana podnošenja predloga, donesi Rešenje o izvršenju, kojim se nalaže bankama, da novčani iznos za koji je određeno izvršenje prenesu sa računa izvršnog dužnika na račun izvršnog poverioca, a za potraživanja za koja je propisana gotovinska isplata, da se taj iznos isplati izvršnom poveriocu u gotovom novcu.\nKada se izvršni dužnik pravno lice ili preduzetnik, izvršenje se može sprovesti na svim novčanim sredstvima na njihovim računima kod banaka ili drugih finansijskih organizacija, kao i na deviznim sredstvima koje oni imaju na deviznim računima kod banaka, u dinarskoj protivvrednosti.\nB.Dostavljanje Rešenja o izvršenju i postupanje Organizacije za prinudnu naplatu\nRešenje o izvršenju, sud dostavlja i organizaciji za prinudnu naplatu – Odeljenju za prinudnu naplatu Narodne banke Srbije, koja odmah nalaže bankama kod kojih se vode računi izvršnog dužnika da obustave sve isplate sa tih računa do konačne naplate potraživanja.\n*Rešenje o izvršenju na osnovu verodostojne isprave se dostavlja Organizaciji za prinudnu naplatu nakon pravosnažnosti Rešenja, a Rešenje o izvršenju na osnovu izvršne isprave se dostavlja odmah, pre pravosnažnosti Rešenja, jer žalba ne odlaže izvršenje Rešenja.\nPo prijemu podataka o stanju sredstava na računima izvršnog dužnika a organizacija za prinudnu naplatu nalaže bankama ili drugim finansijskim organizacijama prenos sredstava na račun izvršnog poverioca ili gotovinsku isplatu.\nBanka je dužna da prenos sredstava sa računa izvršnog dužnika izvrši istog dana u kome je primila nalog organizacije za prinudnu naplatu.\nAko na računima izvršnih dužnika kod banaka nema novčanih sredstava, organizacija za prinudnu naplatu će naložiti bankama kod kojih se vode devizni računi izvršnog dužnika da izvrše prenos sredstava sa tih računa preračunatih u dinare, po kursu na dan prenosa, u korist računa dužnika.\nBanka je dužna da nalog organizacije za prinudnu naplatu izvrši istog dana kad ga je primila, a ako na deviznom računu nema sredstava, banka će po nalogu postupiti kad devizna sredstva pristignu.\nOrganizacija za prinudnu naplatu i banka vode posebnu evidenciju o rešenjima o izvršenju naplate budućih povremenih davanja.


Šta kažu arhitekte o potrebi novog mosta u Beogradu? - GRENEF\nPredstavnici udruženja arhitekata Srbije ocenili su da je Beogradu potreban novi most.\nMeđutim, smatraju da ideja da se sruši Stari savski most pa na njegovom mestu napravi novi nije dobra, dok stručnjaci sa Saobraćajnog fakulteta upozoravaju da bi rušenje mosta moglo izazvati saobraćajni haos.\nOn je rekao da bi, prema projektu, novi most trebalo da bude sličnog lika kao postojeći što, kako je rekao, nije dobro rešenje. „Za mene je najspornije to što je data obaveza da most ima lukove da podseća na sadašnji, a pravilo je da unutargradski mostovi treba što manje da preprečuju pogled sa jedne obale na drugu. Zato je to jako loša ideja“, kazao je Kovačević.\nOn je dodao i da je veliki problem što u javnosti postoje oprečne izjave o tome šta će se desiti sa postojećim mostom, jer su pojedini predstavnici gradske vlasti rekli da će on biti srušen, a drugi da će biti prenet na Ratno ostrvo. „U toku je predizborna kampanja i sada svako priča šta hoće, ali potpuna je nebuloza ideja da se postojeći most prebaci na Ratno ostrvo kako bi se ono spojilo sa zemunskom obalom. Iza toga se verovatno krije namera da se gradi na Ratnom ostrvu“, upozorio je Kovačević.\nProfesor Saobraćajnog fakulteta Milan Vujanić istakao je da je veliki problem što nema studije izvodljivosti koja bi dala ekonomsku i saobraćajnu opravdanost. „Ja ne vidim ozbiljne argumente, a taj ko predlaže da se pravi novi most i ruši stari, mora da ima mnogo argumenata da je to rešenje racionalno, isplativo i prihvatljivo građanima“, rekao je Vujanić agenciji Beta.\nOn kaže da rušenjem starog mosta može nastati saobraćajni haos jer se prekidaju sve tramvajske veze starog i Novog Beograda. „Most na Adi je predviđen da ima tramvajske šine, ali od toga za sada nema ništa. A šta će biti sa građanima i prevozom – nekako će dolaziti do mosta, a odatle čamcima ili peške“, rekao je Vujanić i dodao da je lako srušiti most, ali da treba najmanje dve do tri godine za izgradnju novog.\nGradonačelnik Siniša Mali je 23. januara potpisao ugovor sa Saobraćajnim institutom CIP i predstavio izgled novog mosta koji će biti izgrađen na mestu Starog savskog. Kako je tada naveo, CIP će u narednih 10 meseci završiti idejno rešenje, idejni projekat a zatim će biti izabran izvodjač radova. Mali je najavio da će novi most imati četiri saobraćajne i dve tramvajske trake, ali i staze za pešake i bicikliste.\nZa vreme rata nacistički vojnici su most zvali Most princa Eugena, a nakon rata ga je lokalno stanovništvo zvalo Nemački most. Vremenom su se oba naziva prestala koristiti. Tramvajske šine na mostu su postavljene 1984. u sklopu izgradnje tramvajske pruge do Bloka 45 na Novom Beogradu. Most je više puta rekonstruisan, a poslednji put 2007.


Otvoren Vojvođanski salon, cilj zapošljavanje žena\nTanjug 20. septembra 2019. 14:55\nNOVI SAD – Vojvođanski salon u zgradi Banovine danas su svečano otvorili predsednik Pokrajinske vlade Igor Mirović i potpredsednica Vlade Srbije Zorana Mihajlović. Otvaranje Vojvođanskog salona deo je inicijative koja ima za čilj zapošljavanje najmanje hiljadu žena iz ruralnih naselja i najugroženijih u ekonomskom smislu.\nCilj je očuvanje kulturnog nasleđa i promocija stvaralaštva žena i mladih u Vojvodini, a postavka je pripremljena po konceptu koji kroz tradicionalne tehnike i floralne motive predstavlja etnološko nasleđe Vojvodine.\n„Na 80. godišnjicu od kada je izgrađena zgrada Pokrajinske vlade, otvorili smo ovaj salon kao deo jedne velike uspešne zajedničke inicijative koju su pomogle i lokalne samouprave. Ovo je incijativa podsticanja i promocije vrednosti koje naše žene stvaraju, kako bi se sačuvalo i predstavilo naše nasleđe“, rekao je predsednik Pokrajinske vlade Igor Mirović.\nOn je naglasio da je ova inicijativavažna za očuvanje naših sela i ruralnih sredina.\n„Otkupljivanjem ovih proizvoda mi pomažemo razvoj seoskih sredina i očuvanje našeg nasleđa“, kaže Mirović.\nPotpredsednica Vlade Srbije Zorana Mihajlović pozdravila je to što se i Pokrajinska vlada priključila inicijativi, čiji je cilj zapošljavanje najmanje hiljadu žena sa sela, koje su i najugroženije u ekonomskom smislu.\n„Kroz ovu inicijativu do sada smo uposlili više od 600 žena. Na ovaj način ne samo da čuvamo naše vrednosti i nasleđe, koje ponosno pokazujemo svetu, već pomažemo ženama da se zaposle i ekonomski osnaže. I zato pozivam sve institucije da se pridruže akciji”, rekla je potpredsednica Vlade i predsednica Koordinacionog tela za rodnu ravnopravnost Zorana Mihajlović.\nIzvršna direktorka NALED-a Violeta Jovanović ocenila je da Vojvođanski salon šalje važnu poruku o očuvanju kulturnog nasleđa koji je deo našeg identiteta, multikulturalnosti i tolerancije.


Svjedokinja Čorbeg je kazala da je Bahri Džaki za jedan respirator za koji je dobila specifikaciju i fotografije rekla da je u redu, a za drugi je rekla da je transportni i da se ne nabavlja, jer nije za intenzivnu njegu\nPred Sudom BiH danas je nastavljen glavni pretres u predmetu “Fadil Novalić i drugi” koji se odnosi na nabavku 100 respiratora plaćenih 10,5 miliona KM iz budžeta u aprilu prošle godine.\nOsim premijera Fadila Novalića, za spornu nabavku respiratora optuženi su i ministrica finansija FBiH Jelka Milićević, suspendovani direktor Federalne uprave Civilne zaštite Fahrudin Solak i vlasnik preduzeća “Srebrena malina” Fikret Hodžić, kao i sama ta firma u svojstvu pravnog lica.\nDanas su na prijedlog Tužilaštva BiH svjedočile Aida Čorbeg, specijalista anesteziolog u bolnici u Travniku i Šejla Cilović-Lagarija, uposlenica Zavoda za javno zdravstvo FBiH. Iz ovih svjedočenja se vidjelo kako se kod nabavke sofisticirane medicinske opreme kao što su respiratori nije primjerice tražilo zvanično mišljenje stručnjaka anesteziologa, nego se sekretarica premijera Novalića, o respiratorima telefonskim putem, a potom e-mailom i viber prepiskom raspitivala kod svoje prijateljice, inače anesteziologinje.\n“NE ZNAM ŠTO PREMIJER OVO RADI”\nTakođer, današnje ročište je otkrilo da je plan nabavke medicinske opreme koji je sačinio Zavod za javno zdravstvo FBiH Krizni štab Ministarstva zdravstva usvojio “u viber grupi”.\nDoktorica Čorbeg je govorila o tome zbog čega je upravo nju u vezi s nabavkom respiratora konsultirala Bahra Džaka, sekretarica premijera Fadila Novalića.\nČorbeg je danas, odgovarajući na pitanja tužitelja Tužilaštva BiH Mirze Hukeljića pred Sudom BiH ispričala da je ona u prijateljskim odnosima s Bahrom Džakom, da su komšinice u Sarajevu i da se poznaju oko sedam-osam godina.\nPrema onom što je ispričala Čorbeg, nju je Džaka nazvala 1. aprila prošle godine i rekla joj da je “u nekoj gužvi, da zbog vanredne situacije nema tenderskih procedura, a da imaju nekih ponuda, te da li ona može procijeniti kakvi su respiratori za koje stižu ponude”.\nČorbeg je pojasnila da je ona u trenutku tog poziva bila u automobil, na povratku s posla u Travniku kući u Sarajevo, te da je zaustavila automobile i pogledala e-mail koji joj je proslijedila Džaka, a koji je sadržavao ponude za respiratore. Ona se danas nije mogla sjetiti svih oznaka za te uređaje, ali se tokom današnjeg ročišta ispostavilo da je Čorbeg ocjenjivala specifikacije za respiratore Boaray 3000D, HCVE 003, te Yuvell i Hypnus.\nPodsjećamo, u to vrijeme, još nije bila stigla ponuda za respiratore ACM812A, a iza svih tih ponuda stajala je firma “Srebrena malina”, vlasnika Fikreta Hodžića.\nSvjedokinja Čorbeg je kazala da je Bahri Džaki za jedan respirator (ispostavilo se da je riječ o Boarey 3000 op.a) za koji je dobila specifikaciju i fotografije e-mailom rekla da je u redu, a za drugi čijeg se naziva nije mogla sjetiti je rekla da je transportni i da se ne nabavlja, jer nije za intenzivnu njegu.\nČorbeg je potvrdila da se pri ocjeni respiratora rukovodila prvenstveno specifikacijama, odnosno da je davala svoje mišljenje o tome jesu li neki od ponuđenih respiratora za primjenu u jedinicama intenzivne njege, odnosno za liječenje najtežih pacijenata oboljelih od Covid 19.\nTužitelj Hukeljić je podsjetio Čorbeg na zapisnik njenog iskaza iz oktobra prošle godine kada je rekla da je javila Bahri Džaki da su respiratori Juwell, transportni i da se ta ponuda ne treba razmatrati.\nNa to joj je Džaka odgovorila “Upoznat ću premijera s tvojim mišljenjem, pa neka odluči”.\nČorbeg je potvrdila i da je ona Džaki samoinicijativno poslala fotografije respiratora i nazive dobavljača, odnosno firmi ovlaštenih za uvoz medicinske opreme, a sve kako je istakla, da bi se došlo do što kvalitetnijih respiratora koji će moći biti korišteni u jedinicama intenzivne njege.\nKada je na grafoskopu prikazan dokazni materijal u vezi s respiratorom HCVE 003, svjedokinja Čorbeg se sjetila da je i za taj aparat rekla da je prema specifikaciji zadovoljavajući i primjenjiv u jedinicama intenzivne njege.\nIako se Čorbeg nije mogla sjetiti šta joj je Novalićeva sekretarica odgovorila u poruci, a nakon što je Čorbeg poslala nazive firmi koje se bave nabavkom medicinske opreme i respiratora, prikazom dijela zapisnika o njenom iskazu u oktobru prošle godine, moglo se vidjeti da je svjedokinja tada rekla da joj je Džaka rekla “ne znam što je premijer uzeo ovo da radi, sve je prebacio na Kabinet”, te se Džaka pitala treba li se ona sama privatno u sve to uključivati i “gdje su ti krizni štabovi”.\nTužitelj Hukeljić je pitao Čorbeg da li je ona bila upoznata s nabavkom respiratora ACM812A, na što je ona odgovorila da nije i da je za te respiratore saznala tek oko mjesec kasnije iz medija.\nVasvija Vidović, advokatica Fadila Novalića pitala je svjedokinju Čorbeg je li ona u svojim preporukama sugerisala nekog proizvođača ili zastupnika, a Čorbeg je kazala da nije, nego je ona preporučivala firme koje se bave nabavkom primjerice respiratora Dreger.\nVidović je pitala svjedokinju i je li ona bila upoznata s tim da je u to vrijeme, odnosno početkom aprila prošle godine na snazi bila zabrana izvoza medicinske opreme iz Evropske unije, na što je Čorbeg odgovorila odrečno.\nOdbrane ostalih optuženih, kao ni oni sami, nisu imali pitanja za svjedokinju Čorbeg.\nPLAN USVOJILI U VIBER GRUPI\nSvjedokinja Šejla Cilović – Lagarija uposlenica Federalnog zavoda za javno zdravstvo svjedočila je o tome kako je u tom zavodu nastala analiza stanja medicinske opreme u zdravstvenim ustanovama u FBiH, te kako je na osnovu tog stanja nastao plan potreba za nabavku opreme.\nTužitelj Hukeljić je ovu svjedokinju pitao da li se za iskazivanje potreba za medicinskom opremom i sredstvima koristio određeni obrazac, Cilović – Lagarija je kazala da je u Zavodu taj obrazac poznat pod nazivom “obrazac broj 7”, ali da su na tu postojeću tabelu “dodate neke stvari”.\nNa pitanje tužitelja o kojim dodatim stvarima je riječ, ona se nije mogla sjetiti šta je dodato u tabelu.\nCilović – Lagarija je kazala da je sačinjavanje analize trajalo oko pet dana, a da su je počeli praviti 23. marta prošle godine. Nakon toga, kazala je ona, plan je poslala Davoru Peharu, direktoru Zavoda, te da ona zna da ga je on potom uputio Kriznom štabu Federalnog ministarstva zdravstva.\nPodsjećanjem svjedokinje na njen iskaz dat tokom istrage prošle godine, na grafoskopu je prikazan taj dio zapisnika iz kojeg je vidljivo da je Cilović – Lagarija tada rekla da je plan nabavke medicinske opreme za potrebe zdravstvenih ustanova u FBiH Peharu dostavila 25. marta 2020. putem Viber aplikacije, a koliko je njoj poznato Krizni štab je plan usvojio putem vibera!\nKO SU KOMPLIKOVANIJI SVJEDOCI?\nZanimljivo je da je svjedokinja Cilović – Lagarija prvo na pitanje tužitelja Hukeljića “je li sačinjavala tabele sa cijenom medicinske opreme” negirala da je imala išta sa cijenama te opreme.\nNa ponovljeno pitanje tužitelja “da li je imala priliku vidjeti tabelu na ime premijera Fadila Novalića i Edite Kalajdžić, sekretarke Vlade FBiH” s planom potreba medicinske opreme, svjedokinja se ponovo nije mogla izjasniti, a na još jedno pitanje tužitelja Hukeljića “je li imala priliku vidjeti neki akt u kojem su bile iskazane potrebe i cijene”, Cilović- Lagarija tada je kazala da “ne može reći da nije vidjela” takav akt.\nNo, tužitelj Hukeljić je prikazom tabele na grafoskopu u kojoj su bili nazivi medicinske opreme i pretpostavljene cijene “osvježio pamćenje” svjedokinji, pa je ona na njegovo pitanje “je li imala priliku sačiniti tu tabelu”, odgovorila “da, jesmo”.\nOd negiranja da je ikada vidjela neku cijenu nego samo broj potrebne opreme, Cilović – Lagarija se sjetila da je s kolegicom iz Zavoda Aidom Ramić – Čatak “smatrala da je potrebno napraviti prijedlog s određenim iznosima”, te da je to od njih tražio direktor Zavoda Davor Pehar.\nInteresantno je da je svjedokinja Cilović – Lagarija na pitanje tužitelja kako su određivali te pretpostavljene cijene medicinske opreme koje su unosili u tabelu, kazala da su ih nalazili “na internetu” i da su to bile “neke standardne cijene”.\nMeđutim, kada je tužitelj Hukeljić upitao kako su došli do cijene respiratora za koju je u tabeli Zavoda navedeno da iznosi 65.000 KM po komadu, Cilović – Lagarija je kazala da “s obzirom na to da nisu bili upućeni u te cijene, da su se obratili UNDP-u za upit cijena za respiratore”.\nSvjedokinja je potvrdila da su sve ponude za nabavku medicinske opreme stizale na Kabinet direktora Zavoda Davora Pehara, te da je jedna kopija prosljeđivana Federalnom kriznom štabu.\nTužitelj ju je pitao da li je među tim ponudama vidjela onu “Srebrene maline”, a ona je kazala da je tu ponudu vidjela “kad je u Zavod došla Državna agencija za istrage i zaštitu (SIPA)”.\nTužitelj Hukeljić je danas u sudnici htio na grafoskopu prikazati tu ponudu “Srebrene maline” za nabavku medicinske opreme, ali se odbrana Fikreta Hodžića tome usprotivila, uz obrazloženje da nisu bili obaviješteni da će se taj dokaz danas koristiti, a što je Sud uvažio, pa ponuda nije ni prikazana. Svjedokinja je kazala i da Zavod nije nabavljao ništa od opreme, niti vršio bilo kakve nabavke.\nNa pitanje sutkinje Džemile Begović zbog čega su ponude prosljeđivane Štabu, svjedokinja je odgovorila” ne znam, vjerovatno radi nabavke, to nije u sklopu mojih nadležnosti”.\nSudiju Branka Perića zanimalo je da li je Zavod za javno zdravstvo u dosadašnjem toku pandemije radio još analiza stanja i potreba zdravstvenih ustanova za medicinskom opremom, a nakon one rađene u martu prošle godine.\nSvjedokinja je rekla da nisu, te da će je praviti ove godine ukoliko se ukaže potreba.\nInače, odbrana optuženih danas je tražila da ih u vrijeme kada budu aktuelni “komplikovaniji svjedoci” poput Edite Kalajdžić, sekretarke Vlade FBiH, te Hasana Ganibegovića, bivšeg šefa Kabineta premijera Fadila Novalića, Tužilaštvo BiH pravovremeno obavijesti kako bi se mogli kvalitetnije pripremiti.\nTo je neophodno jer će kako se moglo danas čuti, u narednom periodu neka ročišta u ovom predmetu biti održavana uzastopno dan za danom, te bi odbrani bio kratak rok da ih Tužilaštvo BiH o tome ko će biti naredni svjedok obavijesti primjerice danas, a naredno ročište bude već sutradan.\nNaredno ročište u predmetu “Fadil Novalić i drugi” bit će održano 21. aprila, a tada će svjedočiti Davor Pehar, direktor Zavoda za javno zdravstvo FBiH, te Marina Bera, uposlenica tog zavoda.\n#Fadil Novalić#izdvojeno#suđenje#vasvija vidović#fikret hodžić#u fokusu#respiratori


četvrtak, 5. januar 2017. 20:53h\nŠokirani smo činjenicom da građani nisu na vreme obavešteni o havariji u fabirici. Takva vrsta ponašanja, dovela je do ugrožavanja zdravlja ljudi, te se postavlja pitanje, da li su nadležni u gradskoj vlasti na vreme obavešteni o havariji i ako jesu, zašto nisu reagovali? Takođe se postavlja pitanje i kako je moguće da merne stanice opet ne funkcionišu, te nije postojala mogućnost da se izmeri količina amonijaka u vazduhu? Skandalozno je da se već drugi put, za manje od godinu dana, suočavamo sa kasnom reakcijom nadležnih, pa smo sada, poput letošnjeg grada, imali i moguće trovanje građana amonijakom, navodi se između ostalog u saopštenju za javnost.\nDS smatra da odgovorni iz gradske vlasti, kao i oni iz fabrike ''Azotara'', moraju biti sankcionisani, kako se ovakvo neodgovorno ponašanje više ne bi ponavljaljalo i kako se zdravlje građana više ne bi dovodilo u pitanje.\nTakođe, pozivamo policiju i tužilaštvo da ispitaju da li u navedenim propustima nadležnih ima i elemenata eventualne krivične odgovornosti, zaključuje se u saopštenju GrO DS u Pančevu.\nhavarija u azotari


Najnovije vesti za hashtag #skupština\nPregled povezanih vesti • Oznaka: #skupština\nU petak uveče u velikoj sali Gradske kuće održaće se Skupština Gradskog fudbalskog kluba Sloboda. Na Skupštini će se imenovati svi organi kluba, Upravni odbor, Nadzorni odbor, izabraće se predsednik i zamenik predsednika… [...]\nSutra sednica Skupštine grada Čačka\nSutra će biti održana 35. Sednica Skupštine grada Čačka. Na dnevnom redu sednice će se naći, pored ostalog, plan infrastrukturnog razvoja Čačka u periodu od 2020. do 2022.godina, kao i predlozi lokalnog akionog plana za mlade i za populacionu politiku… [...]\nPoslanici opet u Skupštini\nPoslanici su se danas posle više od mesec dana (od početka vanrednog stanja) se vraćaju u poslaničke klupe. Ovo je prva sednica parlamenta u vreme vanrednog stanja. Poštuju se stroge mere zaštite zbog… [...]\nVučić najavio "drastične promene": Neću se kandidovati za predsednika SNS-a\nLider Srpske napredne stranke Aleksandar Vučić poručio je da će se oko Vidovdana naredne godine održati sednica Skupštine SNS-a na kojoj će biti izabrano novo rukovodstvo partije. Odgovarajući na pitanja novinara, Vučić je… [...]\nTokom zasedanja u Skupštini Srbije došlo je do incidenta nakon što su poslanici Boško Obradović i Ivan Kostić ušli u salu i uneli transparente do skupštinske govornice. Lider Dveri Boško Obradović i poslanik… [...]\nUžice: Usvojeni programi javno-komunalnih preduzeća za 2020.godinu\nNa poslednjoj sednici Skupštine grada Užica u 2019-toj godini odbornici su usvojili programe poslovanja javno – komunalnih preduzeća za narednu godinu. Opozicioni odbornici Saveza za Srbiju nastavili su sa bojkotom gradskog parlamenta u Užicu. Tačno utvrđen… [...]\nSkupština Srbije usvojila je budžet Srbije za 2020. godinu kojim su predviđeni prihodi od 1.314,5 milijardi dinara i rashodi od 1.334,7 milijardi dinara, a deficit će iznositi 20,2 milijarde dinara, odnosno 0,3 odsto… [...]


TAJNI DOGOVOR SDA i SNSD: Bošnjaci u istočnoj Bosni glasat će za Dodika, a Srbi u FBiH za Džaferovića\nPredsjednik SDA Bakir Izetbegović i njegov kandidat za člana Predsjedništva BiH Šefik Džaferović, otputovali su u Banju Luku ne zbog predizbornog skupa kojim se toliko hvale, već da bi razmijenili poruke sa predsjednikom i premijerkom RS Mioradom Dodikom i Željkom Cvijanović.\nKako saznaje naš portal, , Izetbegović je u najvećoj tajnosti poslao svoje emisare kod čelnika manjeg bh. entiteta, da izdogovaraju izborne kombinacije za obostranu korist na predstojećim izborima 7. oktobra.\nNakon što su emisari obišli nekoliko krugova od Izetbegovića do Dodika i nazad, zajednički interes Bakira i Milorada je definiran: Bošnjaci će u istočnoj Bosni (Bratunac, Zvornik, Srebrenica…) glasati za Dodika i njegov SNSD „jer se sa njim najlakše dogovoriti“, a zauzvrat će Dodik dati instrukcije Srbima u Federaciji BiH da glasaju za Šefika Džaferovića. Ramiz Salkić dugogodišnji kadar SDA i kandidat za potpredsjednika RS odmah je počeo raditi na provedbi plana glasanja u Istočnoj Bosni.\nOvim dogovorom koji se, naravno, krije od glasača SDA, još jednom potvrđena je teza da Izetbegović i Dodik izvrsno sarađuju i jedan drugom nabacuju lopte kad god im je potrebno. Ovo nimalo ne čudi jer je Dodikova glava politički smještena u Moskvi, a Izetbegovićeva u Istanbulu, odakle i dolaze direktive za njihovu saradnju na terenu.


U Foči otvoren pogon za sušenje i preradu voća – INFORMACIJA JE KAPITAL – ASinfo Portal\nFOČA, Ministar poljoprivrede, šumarstva i vodoprivrede Republike Srpske Boris Pašalić otvorio je juče u Foči pogon za preradu i sušenje voća i ljekobilja u preduzeću “Boletus” u koji je uloženo pola miliona KM, a koji većinu proizvoda plasira na tržište zemalja EU.\nPašalić je poručio da firma “Boletus” može da bude primjer u Republici Srpskoj kako se može razviti posao sa lako dostupnim proizvodima, a uz veliki trud i zalaganje postići visok nivo poslovanja.\n“Ministarstvo poljoprivrede Srpske će uvijek rado podržati ovakve projekte. Trenutno razmatramo da iz aktuelnog projekta IFAD uvežemo firmu ‘Boletus’, koja se pojavljuje kao otkupljivač, sa jednim brojem malinara, oko četrdeset proizvođača koji bi proizvodili organsku malinu za ‘Boletus’, a ona dalje plasirala na strana tržišta. Ministarstvo bi obezbijedilo sredstva za protivgradne mreže i sisteme za navodnjavanje i sredstva za zaštitu organske proizvodnje”, naveo je Pašalić.\nVlasnik “Boletusa” Miro Vrećo zahvalio je resornom ministarstvu i Vladi Republike Srpske koji već 10 godina pružaju podršku razvoju ovog preduzeća.\n“Ovo je treći pogon koji otvaram u okviru preduzeća, a prerađujemo, sušimo i izvozimo gljive, jagodičasto voće, voće i sada smo počeli raditi i preradu bilja. Sve je sertifikovano, kvalitetno, a kapacitet hladnjače je oko stotinu tona, u zavisnosti od vrste voća”, rekao je Vrećo.\nFirma “Boletus” zapošljava više od 20 radnika, a ima više od 700 kooperanata.\nViše od 90 odsto proizvoda izvozi na tržišta Švedske, Italije, Austrije, Njemačke, Hrvatske i Srbije. Srna\nKljučne riječi:&nbsp&nbspboris pašalić, eu, preduzeće Boletus, privreda


I Đukanović u optužnici | SerbianForum\nI Đukanović u optužnici\nPODGORICA - Crnogorsko Specijalno tužilaštvo razmatra dokumentaciju i mišljenja nadležnih državnih organa o navodnom nezakonitom poslovanju Kombinata aluminijuma i Rudnika boksita i zloupotreba u privatizaciji Elektroprivrede, kazao je ministar pravde Duško Marković.\nPoslanici Pokreta za promene su 13. maja prošle godine podneli krivične prijave protiv Mila Đukanovića, Olega Deripaske, Branimira Gvozdenovića, Branka Vujovića, Mihaila Banjevića, Vjačeslava Krilova, Vujice Lazovića i Anđelka Lojpura, zbog sumnje da su počinili nekoliko krivičnih dela u vezi sa poslovanjem i privatizacijom KAP-a i EPCG.\nPo rečima Markovića, specijalno tužilaštvo razmatra dokumentaciju, prikupljena obaveštenja i mišljenja nadležnih državnih organa, odnosno Ministarstva ekonomije i Zaštitnika imovinsko-pravnih interesa Crne Gore.\n- Očekuje se i dostavljanje podataka i informacija od Uprave za sprečavanje pranja novca i finansiranje terorizma - rekao je Marković u parlamentu odgovarajući na pitanje Branka Radulovića iz PzP. Tužilaštvo, kako je kazao Marković, razmatra dokumentaciju, stići će i traženi podaci od Uprave za sprečavanje pranja novca a brzo će biti poznat i stav Vrhovnog državnog tužioca.\nŠest godina od kako najznačajnijom crnogorskom fabrikom, Kombinatom aluminijuma, gazduje ruski CEAC, iza koga stoji ruski tajkun Oleg Deripaska, Vlada je donela a parlament potvrdio odluku da se ovaj ugovor raskine. Rusi odbijaju da odu bez nadoknade, a KAP je trenutno dužan oko 360 miliona evra. Za 170 miliona, sa kamatama, garant je Vlada i ovaj dug će platiti građani.


Leteći baštenski toranj u blizini aerodroma u Frankfurtu - Gradjevinarstvo.rs\nOdrživi dizajn je na pomolu u jednom od najatraktivnijih transportnih čvorišta u Evropi. Leteći baštenski toranj, projektovan od austrijskog arhitektonskog biroa Coop Himmelb(l)au, biće izgrađen u okviru razvojne oblasti frankfurtskog aerodroma. Sa 67 metara visine, eliptični stakleni toranj sa svojim mnogobrojnim „letećim“ vrtovima će biti vidljiv iz bilo kog aerodromskog okruga.\nPoligonalna kula je orijentisana na takav način da optimizira prodor prirodne svetlosti i klimatske efikasnosti. Pošto istočne i zapadne fasade dobijaju najviše sunčeve svetlosti, one će biti okružene sa baštenskim atrijumima koji obuhvataju visinu čitave strukture i stvorili tampon zonu između spoljašnjosti i unutrašnjih konferencijskih sala.\nEnergetska efikasnost je takođe ključna karakteristika u severnim i južnim fasadama, koje smeštaju otvorene kancelarijske prostore, kao i privatne poslovne prostore.\nKula će biti idealno mesto za velike kompanije koje žele da uspostave prisustvo u Evropi: Pored toga što se nalazi u blizini jednog od aerodroma sa najvećim saobraćajem na kontinentu, ona je i elegantna, prestižna građevina koja će biti prepoznatljiva u svetu.


Profesionalna orijentacija predstavlja niz aktivnosti koje psiholog preduzima kako bi stekao uvid u osobine ličnosti pojedinca, sposobnosti, interesovanja i sklonosti. Ove informacije imaju za cilj olakšavanje procesa donošenja odluke o daljem školovanju ili ulasku u svet rada.\nPrvi deo procesa uključuje nekoliko psiholoških testova koji pružaju uvid u osobine ličnosti, sposobnosti i interesovanja. Informacije sa ovih testova mogu biti veoma važne za klijente jer mogu saznati nešto novo o sebi, potvrditi određene pretpostavke i pojasniti neke stvari.\nNakon testiranja, ulazimo u oblast karijernog savetovanja koje može trajati jedan do dva susreta. Cilj karijernog savetovanja je da psiholog i klijent zajedno istraže dalje moguće opcije u pogledu upisa ili promene fakulteta, ulazak u svet rada ili promenu zanimanja. Kroz razgovor i interpretaciju testova, psiholog osnažuje klijenta da prepozna svoje resurse i kapaciteta, da preduzme odgovarajuće korake u pogledu sticanja informacija neophodnih za donošenje odluke.


Tom Brejdi sa trofejem namenjenom pobednicima Superboula\nZaključak tromesečne istrage američke Nacionalne fudbalske lige je da "postoji veća verovatnoća" da su pobednici poslednjeg Superboula Nju Ingland Pejtriotsi prekršili pravila kada su tokom januarske plej-of utakmice sa Indijanpolis Koltsima koristili lopte koje su bile nedovoljno napumpane.\nPrema izveštaju, kvoterbek Pejtriotsa Tom Brejdi "verovatno" je imao saznanja o tome šta se dešavalo, iako je ranije odbacio tvrdnje da je prekršio pravila.\nKorišćenje nedovoljno napumpane lopte, posebno tokom hladnog vremena, omogućava kvoterbeku da lakše baca loptu, baš kao i primaču da je uhvati.\nPejtriosti su u finalnoj utakmici Američke konferencije deklasirali Koltse - 45:7, a onda osvojili Superboul pobedom nad Sijetl Sihoksima.\nNFL je tokom istrage zaključio da postoji veća verovatnoća da su članovi pomoćnog osoblja Pejtriotsa Džim Mekneli i Džon Džastremski bili deo unapred planirane zavere da se prekrše pravila NFL-a, tako što će lopte biti ispumpane pre nego što se daju sudijama.\nIstragom je utvrđeno da trener Nju Inglanda Bil Beliček nije imao ništa sa tom zaverom, a NFL u ovom trenutku nije preporučio kazne.\nVlasnik Pejtrotsa Robert Kraft izjavio je da je razočaran izveštajem, koji - kako je rekao - ne sadrži nikakve čvrste dokaze da je bilo ko namerno ispustio vazduh iz lopti.